pythainlp/thai-wiki-dataset-v4 huggingface dataset:
แมกนีทาร์

แมกนีทาร์ (มาจากการรวมกัน 2 คำ คือ magnet และ pulsar) คือดาวนิวตรอนที่มีสนามแม่เหล็กที่กำลังแรงมาก การลดลงของกำลังการแผ่รังสีของคลื่นแม่เหล็กไฟฟ้าพลังงานสูงจำนวนมากโดยเฉพาะอย่างยิ่งรังสีเอกซ์และรังสีแกมมา ในทางทฤษฎีของวัตถุนี้ถูกคิดขึ้นโดย โรเบิร์ต ดันแคนและคริสโตเฟอร์ ทอมป์สันในปี 1992 แต่การบันทึกแสงวาบรังสีแกมมาครั้งแรกที่คิดว่ามาจาก แมกนีทาร์ คือวันที่ 5 มีนาคม ค.ศ. 1979 ระหว่างทศวรรษถัดมา สมมติฐานของ แมกนีทาร์ กลายเป็นที่ยอมรับอย่างกว้างขวางในการอธิบาย soft gamma repeater และ anomalous X-ray pulsar
คำอธิบาย.
โครงสร้างกายภาพของแมกนีทาร์เป็นที่รู้กันน้อยมาก เพราะไม่มีแมกนีทาร์ที่อยู่ใกล้กับโลก แมกนีทาร์บางแห่งจะมีเส้นผ่านศูนย์กลางประมาณ 20 กิโลเมตร ถึงอย่างไรก็ตามมันมีมวลมากกว่าดวงอาทิตย์มากมาย แมกนีทาร์ถูกบีบอัดขนาดสสารชิ้นเล็ก ๆ จะมีน้ำหนักประมาณมากกว่าร้อยล้านตัน แมกนีทาร์ส่วนใหญ่ถูกบันทึกไว้ว่าหมุนรอบตัวเองอย่างรวดเร็วซึ่งอย่างน้อยหลายรอบต่อวินาที ชีวิตของแมกนีทาร์จะสั้น สนามแม่เหล็กของมันจะลดลงหลังจากระยะเวลา 10,000 ปี หลังจากที่จุดนี้การเคลื่อนไหวและการแผ่รังสีเอกซ์จะสิ้นสุด จากจำนวนแมกนีทาร์ที่สำรวจได้ในปัจจุบัน จะประมาณ 1 ดวงที่ตายแล้วในทางช้างเผือก 30 ล้านดวงหรือมากกว่านั้น 
ควาร์กบนพื้นผิวของแมกนีทาร์ จุดชนวนให้เกิดความไม่แนนอนอย่างมากในดาวและสนามแม่เหล็กที่ล้อมรอบมัน บ่อยครั้งที่ทำให้เกิดการวาบของรังสีแกมม่าที่สามารถบันทึกบนโลกได้ในปี 1979,1998 และ 2004
คณะผู้แทนทางทูตของประเทศไทย

สถานทูตและสถานกงสุลไทยในต่างแดน
สถานทูตและคณะทูตที่ไม่มีถิ่นที่อยู่.
<templatestyles src="Div col/styles.css"/>
เชิงอรรถและอ้างอิง.
<templatestyles src="Reflist/styles.css" />
โรเบิร์ต เซเม็กคิส

โรเบิร์ต ลี เซเม็กคิส  เป็นผู้กำกับ ผู้อำนวยการสร้าง และ นักเขียนบทภาพยนตร์ชาวอเมริกัน เขามีผลงานสร้างชื่อครั้งแรกในยุค 1980 จากผลงานโด่งดัง ภาพยนตร์ตลกเกี่ยวกับการท่องไปในกาลเวลาเรื่อง "เจาะเวลาหาอดีต" ที่ทำออกมา 3 ภาค และยังมีผลงานไลฟ์-แอกชัน/แอนิเมชัน เรื่อง "โรเจอร์ แรบบิท ตูนพิลึกโลก" (1988) ถึงแม้ว่าต่อมาเขายังมีผลงานแนวดราม่า อย่างเช่นเรื่อง "ฟอร์เรสท์ กัมพ์: อัจฉริยะปัญญานิ่ม" (1994) ที่ได้รับรางวัลออสการ์สาขาผู้กำกับยอดเยี่ยม เซเม็กคิสยังมีผลงานที่มีความน่าสนใจในงานผสมผสานศิลปะแบบสเปเชียลเอฟเฟกต์เข้าไป รวมถึงในตอนต้นกับภาพยนตร์เรื่อง "เจาะเวลาหาอดีต 2" (1989), "เดอะโพลาร์เอ็กซ์เพรส" (2004), "บ้านผีสิง" (2006), "เบวูล์ฟ: ขุนศึกโค่นอสูร" (2007), "อาถรรพ์วันคริสต์มาส" (2009) และ "เวลคัม ทู มาร์เวิ่น" (2018)
ผลตอบรับ.
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 21 เรื่องของ โรเบิร์ต เซเม็กคิส
 0–59% คำวิจารณ์ที่นักวิจารณ์ไม่ชอบ 60–100% คำวิจารณ์ที่นักวิจารณ์ชอบ<br> 
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก<br> 
— ไม่ปรากฏ, หาข้อมูลไม่ได้<br> 
$ ดอลลาร์สหรัฐ
รางวัล.
จำนวนรางวัลที่เข้าชิงและได้รับจากภาพยนตร์ของ โรเบิร์ต เซเม็กคิส
จอห์น คีตส์

จอห์น คีตส์ (31 ตุลาคม ค.ศ. 1795 - 23 กุมภาพันธ์ ค.ศ. 1821) เป็นกวีชาวอังกฤษผู้วางรากฐานงานกวีนิพนธ์ในยุคจินตนิยมระหว่างช่วงต้นคริสต์ศตวรรษที่ 19 ตลอดช่วงชีวิตอันแสนสั้นของเขา เขาได้รับคำวิพากษ์วิจารณ์ผลงานอย่างต่อเนื่องแทบทุกวัน งานของเขาส่งแรงบันดาลใจต่อกวีมีชื่อเสียงหลายคน เช่น อัลเฟรด เทนนีสัน บทกวีของคีตส์มีการเลือกใช้ถ้อยคำอย่างปราณีต เปี่ยมจินตนาการ และมีเอกลักษณ์เฉพาะตัว งานชิ้นเอกของเขาคือ "Ode" ซึ่งมีลักษณะแบบบทลำนำ ยังคงเป็นบทกวีที่มีชื่อเสียงมากที่สุดในวงวรรณกรรมอังกฤษจนถึงปัจจุบัน
ไวรัสตับอักเสบซี

ไวรัสตับอักเสบซี (hepatitis C virus; HCV) เป็นไวรัสอาร์เอ็นเอสายเดี่ยวที่มีขนาดเล็ก (ขนาด 55–65 nm), มีเปลือกหุ้ม และเป็นประเภทพอซิทีฟเซนส์ เป็นส่วนหนึ่งของแฟมิลี "Flaviviridae" ไวรัสนี้เป็นต้นเหตุให้เกิด โรคตับอักเสบซี และมเร็งบางชนิดเช่นมะเร็งตับ (เฮปาโตเซลลูลาร์คาร์ซีโนมา; HCC) และ มะเร็งน้ำเหลืองในมนุษย์
อนุกรมวิธาน.
ไวรัสตับอักเสบซีเป็ส่วนหนึ่งของจีนัส "Hepacivirus", ซึ่งเป็นส่วนหนึ่งของแฟมิลี "Flaviviridae" และเคยเชื่อว่าเป็นสมาชิกเดียวในจีนัสนี้ อย่างไรก็ตามได้มีการค้นพบสมาชิกร่วมจีนัสแล้วในสุนัขคือ canine hepacivirus และมีไวรัสอย่างน้อยหนึ่งชนิดในจีนัสนี้ที่เกิดโรคในม้า และมีการระบุไวรัสอื่น ๆ ในหนูและค้างคาว
บันทึกลับของแอนน์ แฟรงค์

บันทึกลับของแอนน์ แฟรงค์  เป็นหนังสือที่สร้างขึ้นจากสมุดบันทึกประจำวันภาษาดัตช์ของอันเนอ ฟรังค์ ขณะที่เธอและครอบครัวต้องหลบซ่อนตัวอยู่เป็นเวลาเกือบสองปี เพื่อหลบหนีการล่าชาวยิวในเนเธอร์แลนด์ขณะตกอยู่ภายใต้การควบคุมของนาซีเยอรมนีระหว่างสงครามโลกครั้งที่สอง ครอบครัวของอันเนอ ฟรังค์ ถูกจับตัวได้ในปี ค.ศ. 1944 และส่งไปยังค่ายกักกันชาวยิว อันเนอผู้เขียนเสียชีวิตด้วยโรคไข้รากสาดใหญ่ในค่ายกักกันแบร์เกิน-เบลเซินใน ค.ศ. 1945 มีป คีสและBep Voskuijlกู้คืนสมุดบันทึกประจำวันของอันเนอขึ้นมา ต่อมาเมื่อสิ้นสุดสงคราม มีปนำสมุดบันทึกไปให้ออทโท ฟรังค์ พ่อของเธอ ซึ่งเป็นคนเดียวในครอบครัวที่รอดชีวิต ก่อนนำบันทึกนี้ออกเผยแพร่ต่อสาธารณะ
สมุดบันทึกประจำวันนี้ได้รับการตีพิมพ์ถึงมากกว่า 70 ภาษา หนังสือได้รับการตีพิมพ์ครั้งแรกโดยสำนักพิมพ์ Contact Publishing ในกรุงอัมสเตอร์ดัม ใน ค.ศ. 1947 ใช้ชื่อเรื่องในภาษาดัตช์ว่า ("ห้องลับ : บันทึกประจำวันตั้งแต่ 12 มิถุนายน 1942 - 1 สิงหาคม 1944") หนังสือเป็นที่วิพากษ์วิจารณ์โดยกว้างขวางและเป็นที่นิยมอย่างรวดเร็วหลังจากฉบับแปลภาษาอังกฤษออกจำหน่ายใน ค.ศ. 1952 ใช้ชื่อเรื่องว่า "Anne Frank: The Diary of a Young Girl" พิมพ์โดยสำนักพิมพ์ Doubleday & Company ในสหรัฐ และโดยสำนักพิมพ์ Vallentine Mitchell ในอังกฤษ หนังสือเล่มนี้ถือว่าเป็นหนึ่งในหนังสือยอดเยี่ยมแห่งศตวรรษที่ 20[]
ลิขสิทธิ์สมุดจดบันทึกภาษาดีตช์ที่ตีพิมพ์ใน ค.ศ. 1947 หมดอายุในวันที่ 1 มกราคม ค.ศ. 2016 หลังผู้เขียนเสียชีวิต 70 ปี เนื่องด้วยกฎทั่วไปของกฎหมายลิขสิทธิ์ในสหภาพยุโรป ทำให้หนังสือฉบับภาษาดัตช์สามารถเผยแพร่ทางออนไลน์ได้
อลัน วู

อลัน วู หรือ หวู เจิ้นเทียน  หรือชื่อเดิม หวู เจิ้นยู่  เกิดเมื่อวันที่ 11 มิถุนายน พ.ศ. 2515 เป็นชาวสิงคโปร์ โดยมีเชื้อสายจีน-อเมริกัน เป็นนักแสดง, พิธีกร, อดีตวีเจเอ็มทีวี เอเชีย และที่สร้างชื่อเสียงที่สุดของอาชีพการงานของเขาก็คือการเป็นพิธีกรเรียลลิตี้โชว์ชื่อดังอย่าง ดิ อะเมซิ่ง เรซ เอเชีย
ประวัติ.
อลันจบการศึกษาจากมหาวิทยาลัยแคลิฟอร์เนีย เบิร์กเลย์ และได้เข้าสู่วงการบันเทิง ด้วยบุคลิกและภาพลักษณ์ที่ดี จึงเข้ามาเป็นนายแบบสังกัดฟอร์ด เอเจนซี่ ในขณะนั้นเองเขาได้ร่วมแข่งขันรายการเฟียร์ แฟ็คเตอร์โดยได้ลำดับ 2 ทำให้ชีวิตของเขาเปลี่ยนไปและมุ่งหน้าสู่ฮ่องกงเพื่อเริ่มต้นอาชีพนักแสดง
เขาต้องฟันฝ่าอุปสรรคกับภาษาจีนกลางและภาษาจีนกวางตุ้ง เอ็มทีวีไต้หวันได้ให้โอกาสเขาได้เป็นวีเจ โดยเป็นพิธีกรร่วมในคอนเสิร์ตวันคริสต์มาส และงานแสดงละครเรื่อง "Wu Yan De Ai" และภาพยนตร์ตลกโรแมนติกอย่าง "I Do, I Do" ของประเทศสิงคโปร์
ความโด่งดังของเขายิ่งทวีคูณเพิ่มขึ้นเมื่อเขาได้เป็นพิธีกรในรายการ ดิ อะเมซิ่ง เรซ เอเชีย ตั้งแต่ฤดูกาลแรกจนถึงปัจจุบัน ทางช่องเอเอ็กซ์เอ็น ทำให้เขาเป็นที่รู้จักไปทั่วเอเชียเนื่องจากรายการนี้เป็นรายการที่ดังมากและออกอากาศทั่วทั้งเอเชีย รวมถึงยังมีอีกหลายประเทศที่ซื้อรายการไปฉายต่อในประเทศตนเองภายหลังอีกด้วย
เขาแต่งงานกับนักแสดงสาวชาวสิงคโปร์ชื่อว่า "หว่อง ลี่หลิน" มีลูกสาวชื่อเซ็จ และลูกชายโจนัส โดยงานแต่งงานของทั้งสองจัดขึ้นโดยบริษัทฟลาย เอ็นเตอร์เทนเมนต์
ปาณิสรา อารยะสกุล

<ns>0</ns>
 <revision>
 <parentid>12162088</parentid>
 <timestamp>2025-05-25T23:24:11Z</timestamp>
 <contributor>
 <username>พรพรรณ2529</username>
 </contributor>
 <origin>12331351</origin>
 <model>wikitext</model>
 <format>text/x-wiki</format>
ปาณิสรา อารยะสกุล (นามเดิม ศิริพร พิมพ์ปรุ; เกิด 16 ธันวาคม พ.ศ. 2524) ชื่อเล่น โอปอล์ เป็นนักแสดง พิธีกร นักร้อง และดีเจหญิงชาวไทย
ประวัติ.
ปาณิสรา มีชื่อแต่แรกเกิดว่า ศิริพร พิมพ์ปรุ เกิดเมื่อวันที่ 16 ธันวาคม พ.ศ. 2524 ที่เขตหลักสี่ กรุงเทพมหานคร สำเร็จการศึกษาระดับชั้นมัธยมศึกษาตอนต้นจากโรงเรียนราชินีบน และตอนปลายจากโรงเรียนเตรียมอุดมศึกษา (ต.อ.รุ่น 60) แผนอังกฤษ-ฝรั่งเศส ระดับอุดมศึกษาจาก คณะนิเทศศาสตร์ จุฬาลงกรณ์มหาวิทยาลัย เกียรตินิยมอับดับสอง ต่อมาได้เป็น นักแสดง ในสังกัด จีดีเอช ห้าห้าเก้า ในเครือ จีเอ็มเอ็ม แกรมมี่ 
เธอเคยรับหน้าที่โปรดิวเซอร์พร้อมกับเพื่อนจากคณะนิเทศศาสตร์ จุฬาลงกรณ์มหาวิทยาลัย ในการสร้างซิตคอมเรื่อง "เนื้อคู่ประตูถัดไป" ให้ GTH และแสดงเป็นตัวละครในซิตคอมเรื่องนี้ด้วย นอกจากนี้ยังเคยเป็นนักจัดรายการวิทยุของ Atime Media อีกด้วย
นอกจากนั้นเธอยังเป็นเจ้าของธุรกิจ บริษัท นางแมวป่า และ บริษัท โอกาแฟ ผู้ผลิตและจัดจำหน่าย Skin Care ในนาม โอปโซพ
ชีวิตส่วนตัว.
ปาณิสราได้คบหาดูใจกับสมิทธิ์ อารยะสกุล โดยได้จัดพิธีหมั้นและจดทะเบียนสมรสเมื่อวันที่ 23 มีนาคม 2557 ที่โรงแรมเอราวัณ และมีพิธีฉลองมงคลสมรสขึ้นเมื่อวันที่ 6 เมษายน 2557 ณ โรงแรมพลาซ่าแอททินี ปัจจุบันมี บุตร-ธิดา 2 คน เป็นฝาแฝดชาย หญิง ชื่อ อลินและอลัน เกิดเมื่อวันจันทร์ที่ 28 กันยายน พ.ศ. 2558
จุดยืนทางการเมือง.
ปาณิสราสนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563 
ผลงาน.
คอนเสิร์ต.
Devils :มัม ลาโคนิค / โอปอล์ ปาณิสรา พิมพ์ปรุ /ฮาย อาภาพร นครสวรรค์ 
Divas :ตู่ นันทิดา แก้วบัวสาย / แอม เสาวลักษณ์ ลีละบุตร/ตุ๊ก วิยะดา โกมารกุล ณ นคร
รางวัล.
2005 :: รางวัลนักแสดงสมทบหญิงยอดเยี่ยม สตาร์ เอ็นเตอร์เทนเม้นท์ อวอร์ดส์ ครั้งที่ 4 ประจำปี 2548 จากภาพยนตร์เรื่อง "เพื่อนสนิท"
2011 :: 10 Most influential of the year เป็นผู้หญิง1ใน10 ของเมืองไทยที่ได้รับรางวัล ซึ่งได้รับในสาขาผู้หญิงที่มีอิทธิพลในด้านแฟชั่นของเมืองไทย
2012 ::ได้รับรางวัล Young&Smart Vote ประเภท fashion icon stylish girl จากนิตยสารสุดสัปดาห์
2012 :: รับรางวัล "สวยพลิกโฉม" ในงานประกาศรางวัล Women Health Awards 2012
2013 :: รางวัลประกาศเกียรติคุณแก่สตรี สามัญชนและสถานีองค์การดีเด่น เนื่องในวันสตรีสากลซึ่งได้รับการเทิดทูนให้เป็นสามัญชนแม่พิมพ์ของสตรีในปัจจุบัน
เบรกแดนซ์

เบรกแดนซ์  เป็นการเต้นลักษณะสตรีทแดนซ์ พัฒนาโดยเป็นส่วนหนึ่งของวัฒนธรรมฮิปฮอป ท่ามกลางชาวแอฟริกัน-อเมริกัน และวัยรุ่นชาวเปอร์โตริโก ในแมนฮัตตันและเซาธ์บร็อกซ์ ในนครนิวยอร์ก ตั้งแต่ต้นทศวรรษ 1970 และยังใช้เต้นในเพลงป็อป ฟังก์ หรือฮิปฮอป โดยมักใช้ดนตรีรีมิกซ์แนวเบรกที่ทำให้ยืดขึ้น และเป็นที่รู้จักเด่นชัดในแนวการเต้นสไตล์ฮิปฮอป คนที่เต้นประเภทนี้จะเรียกว่า เบรกแดนเซอร์, เบรกเกอร์, บี-บอย หรือ บี-เกิร์ล
แอร์ไชนา

แอร์ไชนา  เป็นสายการบินประจำชาติและสายการบินที่ใหญ่ที่สุดของสาธารณรัฐประชาชนจีน เป็น 1 ใน 3 สายการบินรายใหญ่ของจีนร่วมกับสายการบินไชนาเซาเทิร์นแอร์ไลน์และไชนาอีสเทิร์นแอร์ไลน์ โดยปฏิบัติการบินจากท่าอากาศยานนานาชาติกรุงปักกิ่งเป็นหลัก ในปี 2017 แอร์ไชนาได้ให้บริการผู้โดยสารทั้งในและต่างประเทศเป็นจำนวน 102 ล้านคน โดยมีอัตราการบรรทุกโดยเฉลี่ย 81% และเป็นหนึ่งในพันธมิตรสายการบินสตาร์อัลไลแอนซ์ตั้งแต่ปี 2007 ในปีค.ศ. 2018 เที่ยวบิน china airline flight 885 ขนส่งผู้โดยสารและสินค้าทำการบินจากปักกิ่ง–นานาชาติแวะฮิวสตันไปปานามา ส่งผลให้สายการบินแอร์ไชนาเป็นสายการบินเดียวในเอเซียที่ทำการบินไปทวีปอเมริกากลาง
กิจการองค์กร.
ผลประกอบการ.
ผลประกอบการของแอร์ไชนาระหว่างปี 2010-2022 มีดังนี้:
จุดหมายปลายทาง.
ข้อตกลงการบินร่วม.
แอร์ไชนาได้มีข้อตกลงการบินร่วมกับสายการบินต่างๆ ดังต่อไปนี้:
<templatestyles src="Div col/styles.css"/>
ฝูงบิน.
ฝูงบินปัจจุบัน.
ณ เดือนพฤษภาคม ค.ศ. 2024 แอร์ไชนามีเครื่องบินประจำการในฝูงบินดังนี้:
แอร์ไชนามีอายุฝูงบินเฉลี่ย 9.3 ปี
แอร์ไชนาคาร์โก.
แอร์ไชนาคาร์โก  เป็นบริษัทลูกของแอร์ไชนา มุ่งเน้นการขนส่งสินค้าเป็นหลัก ให้บริการเส้นทางทั่วเอเชีย ยุโรป และอเมริกาเหนือด้วยฝูงบินโบอิง 747-400เอฟ, โบอิง 757-200พีซีเอฟ และโบอิง 777เอฟ
ภาษาสไตล์ชีต

ภาษาสไตล์ชีต  คือภาษาคอมพิวเตอร์ที่ใช้อธิบายลักษณะการนำเสนอของเอกสารต้นฉบับที่ถูกจัดเป็นโครงสร้าง ซึ่งมีส่วนต่างๆ ถูกกำหนดและจัดกลุ่มไว้อย่างชัดเจนแล้ว (well-formed) โปรแกรมหนึ่งๆ จะนำเอกสารต้นฉบับไปนำเสนอโดยใช้ลักษณะที่แตกต่างกันตามกลุ่มที่ได้กำหนดไว้ เนื่องจากคุณลักษณะอย่างหนึ่งของเอกสารที่ถูกจัดเป็นโครงสร้างคือ เนื้อหาที่สามารถนำกลับมาใช้ใหม่ได้ในหลายบริบทและนำเสนอได้หลายวิธี ลักษณะการนำเสนอที่แนบติดไปกับเอกสาร จะทำให้การแสดงผลแตกต่างกันตามความต้องการในแต่ละงาน ภาษาสไตล์ชีตอย่างหนึ่งที่นิยมใช้กันอย่างกว้างขวางเช่น CSS ใช้สำหรับกำหนดลักษณะการแสดงผลของเอกสาร HTML, XHTML, SVG, XUL, และภาษามาร์กอัปอื่นๆ และเพื่อที่จะนำเสนอเนื้อหาของเอกสารที่ถูกจัดเป็นโครงสร้างนั้น กฎเกณฑ์การแสดงผลต่างๆ จะถูกนำมาใช้ เช่น สีตัวอักษร แบบอักษร โครงร่างการจัดหน้า เป็นต้น กฎเกณฑ์เหล่านี้เรียกรวมกันว่าเป็น สไตล์ชีต
สไตล์ชีตแต่เดิมนั้นเป็นเอกสารที่เขียนขึ้นและที่มีประวัติยาวนาน ถูกใช้โดยผู้อำนวยการพิมพ์ นักพิมพ์ดีด และนักเขียน เพื่อทำให้แน่ใจว่าสิ่งตีพิมพ์จะมีลักษณะการนำเสนอที่ถูกต้อง คือการสะกดคำและการใช้เครื่องหมายวรรคตอน ส่วนเอกสารอิเล็กทรอนิกส์ในยุคปัจจุบัน สไตล์ชีตถูกใช้ในการจัดลักษณะการปรากฏของเนื้อหาหรือความสวยงามมากกว่าการสะกดคำ
ส่วนประกอบ.
ภาษาสไตล์ชีตทั้งหมดมักจะประกอบด้วยปัจจัยหลักเหล่านี้
 ภาษาสไตล์ชีตจำเป็นต้องมีวากยสัมพันธ์อย่างหนึ่งเพื่อให้คอมพิวเตอร์สามารถเข้าใจและแสดงผลได้ ตัวอย่างต่อไปนี้เป็นสไตล์ชีตอย่างง่ายที่เขียนขึ้นด้วยวากยสัมพันธ์ของ CSS
 ตัวเลือกเป็นสิ่งที่ระบุว่าอิลิเมนต์ใดควรแสดงผลหรือไม่แสดงผลตามกฎเกณฑ์ที่ให้ไว้ ตัวเลือกจะเป็นตัวเชื่อมต่อระหว่างโครงสร้างของเอกสารกับกฎเกณฑ์ในสไตล์ชีต จากตัวอย่างข้างต้น "<code>h1</code>" คือตัวเลือกสำหรับอิลิเมนต์ h1 ทั้งหมดที่ปรากฏในเอกสาร ตัวเลือกที่ซับซ้อนยิ่งขึ้นสามารถเลือกบางอิลิเมนต์ให้เฉพาะเจาะจงลงไปได้
 สมบัติเป็นหัวข้อต่างๆ สำหรับกำหนดกฎเกณฑ์ของอิลิเมนต์ที่เลือก เช่น "<code>font-size</code>" จากตัวอย่างข้างบน เป็นสมบัติของ CSS อย่างหนึ่ง ใช้สำหรับกำหนดขนาดของแบบอักษร ภาษาสไตล์ชีตโดยทั่วไปมีสมบัติทั้งหมดประมาณ 50 ชนิดเพื่ออธิบายลักษณะการแสดงผลต่างๆ ของเอกสาร
 สมบัติต่างๆ ของอิลิเมนต์สามารถเปลี่ยนแปลงได้โดยการใส่ค่าค่าหนึ่ง ค่านั้นสามารถเป็นสตริง คำสำคัญ จำนวน หรือจำนวนพร้อมหน่วยกำกับ บางครั้งสมบัติหนึ่งๆ ก็สามารถใส่ได้หลายค่าหรือสามารถใส่นิพจน์เพื่อคำนวณให้ได้ผลตามต้องการ โดยปกติค่าที่เป็นจำนวนจะหมายถึงระยะความยาวของตำแหน่งการแสดงผล เช่น "<code>1.5em</code>" ประกอบด้วยค่าจำนวน 1.5 และหน่วย em (หน่วยแทนความสูงที่สัมพันธ์กับขนาดอักษรรอบข้าง) ภาษาสไตล์ชีตโดยทั่วไปมีหน่วยที่แตกต่างกันทั้งหมดประมาณ 10 ชนิด
 เพื่อหลีกเลี่ยงความจำเป็นที่จะต้องกำหนดค่าให้กับสมบัติทั้งหมดของอิลิเมนต์ทุกชนิด ภาษาสไตล์ชีตจึงมีกลไกที่จะช่วยแพร่กระจายค่าให้โดยอัตโนมัติ ข้อดีหลักของกลไกการแพร่กระจายค่าคือช่วยลดความฟุ่มเฟือยของสไตล์ชีตให้น้อยลง จากตัวอย่างข้างต้น มีเพียงสมบัติ "<code>font-size</code>" เท่านั้นที่ถูกกำหนด สำหรับสมบัติอื่นๆ จะถูกถ่ายทอดมาจากอิลิเมนต์ในระดับเหนือขึ้นไปหรือมาจากค่าเริ่มต้น
 ภาษาสไตล์ชีตทุกภาษารองรับแบบจำลองรูปแบบ ซึ่งเป็นแบบจำลองที่ใช้อธิบายว่าข้อความตัวอักษรและเนื้อหาอื่นจะถูกจัดวางอย่างไรในการนำเสนอสุดท้าย ตัวอย่างเช่น แบบจำลองรูปแบบใน CSS ระบุว่า อิลิเมนต์ประเภทบล็อก (เช่น "<code>h1</code>") จะขยายเต็มความกว้างของอิลิเมนต์ระดับบน ภาษาสไตล์ชีตบางภาษามีแบบจำลองรูปแบบสำหรับการฟังด้วย
กระทรวงวิทยาศาสตร์ เทคโนโลยี และสิ่งแวดล้อม

กระทรวงวิทยาศาสตร์ เทคโนโลยี และสิ่งแวดล้อม เป็นกระทรวงหนึ่งของรัฐบาลไทย ตั้งแต่ปี พ.ศ. 2535 จนถึงปี พ.ศ. 2545 เมื่อมีการประกาศใช้พระราชบัญญัติปรับปรุงกระทรวง ทบวง กรม พ.ศ. 2545 หน่วยงานภาครัฐได้มีการปรับโครงสร้างใหม่ ซึ่งส่งผลให้กระทรวงวิทยาศาสตร์ เทคโนโลยี และสิ่งแวดล้อม ถูกแบ่งออกเป็นกระทรวงต่าง ๆ ที่มีความรับผิดชอบเฉพาะด้านมากขึ้น ได้แก่
โรงพยาบาลอินทร์บุรี

โรงพยาบาลอินทร์บุรี เป็นโรงพยาบาลของรัฐขึ้นตรงต่อสำนักงานสาธารณสุขจังหวัดสิงห์บุรี สำนักงานปลัดกระทรวงสาธรณสุข กระทรวงสาธารณสุข ประเภทโรงพยาบาลทั่วไปขนาด150 เตียง ตั้งอยู่เลขที่ 37/7 หมู่ที่ 1 ตำบลทับยา อำเภออินทร์บุรี จังหวัดสิงห์บุรี ริมฝั่งตะวันตกติดแม่น้ำเจ้าพระยา ทิศเหนือห่างจาก พิพิธภัณฑ์สถานแห่งชาติอินทร์บุรี ประมาณ 1 กิโลเมตรและอยู่ห่างจากจังหวัดสิงห์บุรีไปทางทิศเหนือ 12 กิโลเมตร โดยมีบริเวณพื้นที่ทั้งหมด 47 ไร่ ซึ่งเดิมเป็นวัดร้างชื่อ "วัดเชี่ยน" รวมกับที่ดินซึ่งประชาชนบริจาคเพิ่มเติม ประชาชนทั่วไปจึงเรียกโรงพยาบาลนี้ว่า "โรงพยาบาลวัดเชี่ยน" ภายใต้สโลแกน อบอุ่นดุจบ้านบริการเป็นเลิศ
ประวัติ.
โรงพยาบาลอินทร์บุรี จังหวัดสิงห์บุรี มีกำเนิดจากดำริและการดำเนินการก่อสร้างของพระเทพสุทธิโมลี (ผึ่ง บัวสรวง) อดีตเจ้าอาวาส วัดโบสถ์ พระอารามหลวง อำเภออินทร์บุรีและอดีตเจ้าคณะจังหวัดสิงห์บุรีฝ่ายธรรมยุติ โดยหาทุนบริจาคจากประชาชนผู้มีจิตศรัทธาและได้ติดต่อกับกรมศาสนา กระทรวงศึกษาธิการขอเช่าที่ดินวัดเชี่ยน ซึ่งเป็นวัดร้างเพื่อใช้เป็นสถานที่ก่อสร้างโรงพยาบาล ปี พ.ศ. 2496 ได้ติดต่อกับกระทรวงสาธารณสุขเพื่อขอสร้างเป็นโรงพยาบาลในปีต่อมา ปี พ.ศ. 2499 กระทรวงสาธารณสุขจึงได้อนุมัติสร้างให้เป็นสถานีอนามัยชั้น 1 เปิดดำเนินการเมื่อวันที่ 10 พฤศจิกายน 2500 สังกัดกรมอนามัย กระทรวงสาธารณสุข มีนายแพทย์หาญ พันธุ์ภู่ เป็นนายแพทย์ประจำ ต่อมาปี พ.ศ. 2501 ได้รับงบประมาณจากกระทรวงสาธรณสุขก่อสร้างอาคารเพื่มเติม ได้แก่บ้านพักแพทย์ บ้านพักเจ้าหน้าที่อื่น ๆ โรงครัวและโรงซักฟอก 
วันที่ 22 มีนาคม 2502 จึงเปิดดำเนินการเป็นโรงพยาบาลในสังกัด กรมการแพทย์ กระทรวงสาธารณสุข ดำเนินกิจการเรื่อยมาจนถึงปัจจุบัน 
ตลอดระยะเวลา 60 ปีที่ผ่านมา โรงพยาบาลอินทร์บุรี ได้รับการพัฒนาในทุก ๆ ด้านอย่างเป็นระบบและต่อเนื่องด้วยความสามารถของผู้อำนวยการโรงพยาบาลและด้วยความร่วมมือร่วมใจของบุคลากรทุกฝ่ายในโรงพยาบาล และด้วยความสนับสนุนของผู้มีจิตศรัทธาที่ได้ร่วมกันบริจาคทุนทรัพย์ ในการก่อสร้างอาคารต่าง ๆ ปัจจุบันโรงพยาบาลอินทร์บุรี ยังคงมุ่งพัฒนาคุณภาพของโรงพยาบาลในทุก ๆ ด้าน ให้สอดคล้องกับความต้องการของประชาชน โดยคำนึงถึงประสิทธิภาพและคุณภาพของการบริการ
บุคลากรทางการแพทย์.
การแบ่งส่วนราชการ.
โรงพยาบาลอินทร์บุรี มีการแบ่งส่วนราชการ ดังต่อไปนี้
<templatestyles src="Col-begin/styles.css"/>
มาร์ตติ อะห์ติซาริ

มาร์ตติ โอยวา กาเลวิ อะห์ติซาริ  เป็นนักการทูตและนักการเมืองชาวฟินแลนด์ อดีตประธานาธิบดีของฟินแลนด์ ทูตและผู้ไกล่เกลี่ยแห่งสหประชาชาติ และผู้ได้รับรางวัลโนเบลสาขาสันติภาพประจำปี 2551
ประวัติ.
มาร์ตติ อะห์ติซาริเกิดเมื่อวันที่ 23 มิถุนายน พ.ศ. 2480 ที่เมืองวีปุริ ประเทศฟินแลนด์ (ปัจจุบันอยู่ในประเทศรัสเซีย) โดยโอยวา อะห์ติซาริ ผู้เป็นบิดา เป็นนายทหารชั้นประทวน ปู่ของโอยวาอพยพมาจากทางตอนใต้ของนอร์เวย์ โอยวาได้สัญชาติฟินแลนด์ในปี พ.ศ. 2472 และเปลี่ยนนามสกุลจากอดอล์ฟเซนเป็นอะห์ติซาริในปีพ.ศ. 2478
มาร์ตติ อะห์ติซาริย้ายไปยังเมืองกัวปิโอในขณะที่บิดาต้องเข้าทำงานทหาร โดยมาร์ตติได้เข้าโรงเรียนที่กัวปิโอ ก่อนจะย้ายไปโอวลุในเวลาต่อมา อะห์ติซาริเรียนได้วุฒิการเป็นครูชั้นประถมจากมหาวิทยาลัยโอวลุในปี พ.ศ. 2502 และได้ทำงานสอนในโอวลุและประเทศปากีสถาน ก่อนจะเข้าทำงานในกระทรวงการต่างประเทศในปี พ.ศ. 2508 และในปี พ.ศ. 2516 ได้เป็นเอกอัครราชทูตฟินแลนด์ประจำประเทศแทนซาเนีย แซมเบีย โซมาเลีย และโมแซมบิก 
อะห์ติซาริดำรงตำแหน่งข้าหลวงสหประชาชาติในนามิเบียในปี พ.ศ. 2520 ถึง 2524 และยังได้รับแต่งตั้งเป็นผู้แทนพิเศษของเลขาธิการใหญ่แห่งสหประชาชาติในนามิเบียในปี พ.ศ. 2521 อะห์ติซาริได้เป็นผู้นำปฏิบัติการของสหประชาชาติที่ให้ความช่วยเหลือนามิเบียในการได้รับเอกราช อะห์ติซาริได้รับรางวัลโอ อาร์ แตมโบจากแอฟริกาใต้สำหรับ "ผลงานอันโดดเด่นในฐานะนักการทูต และการทุ่มเทให้กับการเกิดเสรีภาพในแอฟริกาและสันติภาพในโลก" 
ตำแหน่งประธานาธิบดี.
อะห์ติซาริเป็นตัวแทนพรรคสังคมประชาธิปไตยฟินแลนด์ ลงสมัครตำแหน่งประธานาธิบดีในปีพ.ศ. 2536 และชนะการเลือกตั้งเหนือเอลิซาเบท เรห์น จากพรรคประชาชนสวีเดน และเข้ารับตำแหน่งประธานาธิบดีของฟินแลนด์ในวันที่ 1 มีนาคน พ.ศ. 2537
หลังตำแหน่งประธานาธิบดี.
อะห์ติซาริ ร่วมกับซีริล รามาฟอซา ช่วยเหลือในกระบวนการสันติภาพไอร์แลนด์ โดยเข้าตรวจสอบการปลดอาวุธของกองทัพสาธารณรัฐไอร์แลนด์ (ไออาร์เอ) ในปี พ.ศ. 2544 อะห์ติซาริเป็นผู้ทำหน้าที่ไกล่เกลี่ยระหว่างขบวนการเสรีอาเจะฮ์และรัฐบาลอินโดนีเซียในปีพ.ศ. 2548 และได้รับตำแหน่งผู้แทนพิเศษของสหประชาชาติในคอซอวอในปีเดียวกัน
คณะกรรมการโนเบลนอร์เวย์ ประกาศในวันที่ 10 ตุลาคม พ.ศ. 2551 ว่ามาร์ตติ อะห์ติซาริ ได้รับรางวัลโนเบลสาขาสันติภาพประจำปี 2551 "สำหรับความพยายามในการแก้ปัญหาความขัดแย้งระดับนานาชาติในหลายทวีปมานานกว่าสามทศวรรษ"
คะนึงนิจ จักรสมิทธานนท์

คะนึงนิจ จักรสมิทธานนท์ (เกิด 5 พฤศจิกายน พ.ศ. 2529) ชื่อเล่น รถเมล์ เป็นนักแสดงและพิธีกรชาวไทยเชื้อสายจีน
ประวัติ.
คะนึงนิจ จักรสมิทธานนท์ เกิดที่โรงพยาบาลกรุงเทพคริสเตียน พื้นเพครอบครัวเป็นชาวตำบลปากน้ำ จังหวัดสมุทรปราการ มีพี่น้องทั้งหมด 3 คน บิดาของเธอเคยทำกิจการอู่รถเมล์ เป็นรถประจำทางร่วมบริการสาย 25 ปัจจุบันยกกิจการให้คนอื่นทำต่อ และภายหลังได้ไปทำกิจการปั๊มน้ำมันแทน คะนึงนิจจบการศึกษาชั้นมัธยมศึกษาตอนปลายที่โรงเรียนสตรีสมุทรปราการ แผนกวิทย์-คณิต และปัจจุบันสำเร็จการศึกษาระดับปริญญาตรีจากคณะศิลปกรรมศาสตร์ มหาวิทยาลัยศรีนครินทรวิโรฒ สาขาวิชาเอกออกแบบแฟชั่น (เกียรตินิยมอันดับ 1) คะแนนเฉลี่ยสะสม 3.61
ชีวิตส่วนตัวรถเมล์เคยคบหาดูใจกับ สุริยนต์ อรุณวัฒนกูล โดยคบกันเป็นเวลา 7 ปี ต่อมาได้เลิกรากันเนื่องจากทัศนคติไม่ตรงกัน 
ปัจจุบัน คะนึงนิจ สมรสกับ สุเมธ สุวรรณภูษาภรณ์ แฟนหนุ่มนอกวงการ เมื่อวันที่ 28 พฤศจิกายน พ.ศ. 2563
มีบุตร-ธิดาด้วยกัน 2 คน คนแรกเป็นบุตรชาย มีชื่อว่า น้องคิด เกิดเมื่อวันที่ 18 ธันวาคม พ.ศ. 2565 และ คนที่สองเป็นบุตรสาว มีชื่อว่า น้องนิจ เกิดเมื่อวันที่ 9 ธันวาคม พ.ศ. 2567
ดิ๊กซี่ ดีน

วิลเลี่ยม ราล์ฟ ดีน หรือที่รู้จักกันดีในชื่อ ดิ๊กซี่ ดีน, เป็นอดีตนักฟุตบอลทีมชาติอังกฤษที่มีชื่อเสียงโด่งดังอย่างมากจากการยิงประตูในสนามให้ต้นสังกัดคือเอฟเวอร์ตันและทีมชาติอังกฤษ ชื่อเล่นของเขามาจากการที่แฟนบอลตั้งให้แต่โดยส่วนตัวแล้วเขาไม่ค่อยชอบมันนัก เพราะจริงๆแล้วเขามีชื่อเล่นว่า "บิล"
ประวัติ.
ดิ๊กซี่ ดีนเกิดที่เบอร์เคนเฮด, ย่านเมอร์ซี่ไซด์ เริ่มเล่นฟุตบอลในระดับท้องถิ่นให้ทีมเพนสบี้ ต่อมาจึงเล่นฟุตบอลอย่างจริงจังโดยย้ายมาเล่นให้กับทีมทรานส์เมียร์ โรเวอร์ส ก่อนจะย้ายไปเอฟเวอร์ตันสโมสรที่ทำให้เขาเป็นตำนาน ด้วยค่าตัวเพียงแค่ 3,000ปอนด์ ในปี1925 และเขาก็สร้างปรากฏการณ์ด้วยการยิงถึง32ลูก ในปีแรกที่เพิ่งย้ายมา
ต่อมาเขาได้รับบาดเจ็บอย่างหนักถึงขั้นขากรรไกรหักและกะโหลกศีรษะร้าวจากอุบัติเหตุโดยรถจักรยานยนต์ในเวลส์ แต่ก็กลับมาเล่นฟุตบอลต่อได้อย่างเหลือเชื่อ และเป็นดาวซัลโวฤดูกาล 1927-1928 ด้วยการยิงประตูในลีกแบบถล่มทลายถึง60ประตูในฤดูกาลเดียว ซึ่งสถิติดังกล่าวยังไม่มีใครทำลายได้จนถึงบัดนี้และสโมสรก็คว้าแชมป์ลีกสูงสุดได้ในฤดูกาลดังกล่าวนั่นเอง หลังจากนั้นสโมสรมีอันต้องตกชั้นลงไปเล่นดิวิชั่น 2 แต่ดีนก็ยังคงอยู่กับทีมต่อและพาทีมคว้าแชมป์ดิวิชั่น 2 ในฤดูกาล 1930-1931 โดยภายหลังจากทีมเลื่อนชั้นได้เขาก็พาทีมได้แชมป์ในฤดูกาลแรกที่เลื่อนชั้นขึ้นมาในฤดูกาล 1931-1932 และคว้าแชมป์เอฟเอ คัพ ในปี1933
แม้ดีนจะเป็นกัปตันทีมแต่เขาก็ต้องพบกับช่วงเวลาที่ยากลำบากเมื่อหลุดออกจากทีมชุดแรกในปี1937 ทำให้เขาตัดสินใจย้ายไปเล่นให้กับทีมน็อตส์ เคาน์ตี้ในช่วงสั้นๆและย้ายไปเล่นในลีก ไอร์แลนด์กับสโมสรซลิโก้ โรเวอร์ส และเลิกเล่นฟุตบอลอย่างเป็นทางการกับทีมสโมสรเฮิร์สในปี 1939 เมื่อเกิดสงครามโลกครั้งที่ 2
โดยรวมแล้ว ดิกซี่ ดีนยิงประตูให้เอฟเวอร์ตันทั้งหมด383ประตูจากการลงสนาม433นัด (รวมทุกรายการ) และยังเป็นเจ้าของสถิติยิงประตูในลีกมากที่สุดในหนึ่งฤดูกาลที่จำนวน 60 ประตู ดีนได้รับการชื่นชมจากคนในวงการฟุตบอลว่ามีน้ำใจนักกีฬาสูงเมื่อตลอดการเล่นฟุตบอลอาชีพของเขาไม่เคยโดนจดชื่อหรือไล่ออกเลยแม้แต่ครั้งเดียว 
มีเพียงอาร์เธอร์ โรว์ลี่คนเดียวเท่านั้นที่ยิงประตูในลีก อังกฤษได้มากกว่าเขา โดยโรว์ลี่ยิงไป 433ลูก จากการลงสนาม619 นัด(เฉลี่ย0.70ประตูต่อเกมส์) แต่ดีนยิงประตูเฉลี่ย0.87ประตูต่อเกมส์โดยส่วนใหญ่ยิงในลีกสูงสุดมีเพียงบางปีที่เล่นในดิวิชั่น 2 แต่โรว์ลี่เล่นในดิวิชั่น3และดิวิชั่น4ตลอดชีวิตการค้าแข้ง
เมื่อครั้งที่เขาย้ายไปร่วมทีมซลิโก้ โรเวอร์ส ในเดือนมกราคม ปี 1939โดยได้ลงเล่นถ้วยเอฟเอคัพไอร์แลนด์ และเล่นในลีก7 นัดยิงไป10ประตู ในจำนวนนี้เป็นการยิงในนัดเดียวถึง5ลูก ในเกมส์ชนะทีมวอร์เตอร์ฟอร์ด 7-1และเป็นการยิงประตูใน1นัดที่มากเป็นสถิติสโมสร ที่ไอร์แลนด์เขาลงเล่นบอลถ้วยไป4นัด ยิงได้1ลูกในนัดชิงชนะเลิศกับทีมเชลบอร์นซึ่งเสมอ1-1(เล่นนัดรีเพล์เชลบอร์นชนะ1-0) แต่อีก39ปีต่อมาเหรียญรองแชมป์ของเขาก็ถูกขโมยไปจากโรงแรมที่เขาพักในปี1978 ระหว่างที่เขาเดินทางไปชมเกมส์นัดชิงชนะเลิศบอลถ้วยของทีม
ผลงานในทีมชาติ.
ดีน ยิงประตูในทีมชาติได้18 ประตู จากการลงสนาม16 นัด โดย6ประตูเป็นการยิงแฮตทริก2ครั้งในนัดเจอเบลเยี่ยม เดือนพฤษภาคม ปี 1927 และนัดเจอลักเซมเบิร์กในอีก10วันถัดมา
ชีวิตส่วนตัว.
ดิ๊กซี่ ดีน แต่งงานกับภรรยาของเขา "อีเธล" ในปี ค.ศ.1931 และมีลูก 4 คนคือ วิลเลียม,เจฟฟรีย์,ราล์ฟ และบาร์บาร่า
ในวัยชราเขาเสียชีวิตที่กูดิสันพาร์ก สนามเหย้าของเอฟเวอร์ตันในปี1980 ขณะชมการแข่งขันระหว่างเอฟเวอร์ตันพบลิเวอร์พูลด้วยอาการหัวใจวาย
ฮิเดอากิ คามิชิโระ

ฮิเดอากิ คามิชิโระ (; โรมาจิ: "Kamishiro Hideaki") นักมวยสากลชาวญี่ปุ่น เกิดเมื่อ 28 มีนาคม พ.ศ. 2505 ที่ฟูกูโอกะ จังหวัดฟูกูโอกะ ประเทศญี่ปุ่น สถิติการชก 8 ครั้ง ชนะ 7 (น็อค 6) แพ้ 1
อัลวิน เฟลิซิดา

อัลวิน เฟลิซิดา (Alvin Felicilda) นักมวยสากลชาวฟิลิปปินส์ เกิดเมื่อ 2 สิงหาคม พ.ศ. 2525 ที่ มินดาเนา ประเทศฟิลิปปินส์ สถิติการชก 33ครั้ง ชนะ 19 (น็อค 10) เสมอ 2 แพ้ 12 
ประวัติ.
เฟลิซิดาขึ้นชกมวยสากลครั้งแรกเมื่อ 17 ตุลาคม พ.ศ. 2541 ชนะคะแนน โดดอง เรกโต จากนั้น ขึ้นชกชนะเป็นส่วนใหญ่ในฟิลิปปินส์ เคยมาชกในไทย แพ้คะแนน สมาน ส.จาตุรงค์เมื่อ พ.ศ. 2543 และแพ้คะแนน พงษ์ศักดิ์เล็ก ศิษย์คนองศักดิ์ เมื่อ พ.ศ. 2544 จากนั้น ได้ชิงแชมป์ ABCO รุ่นซูเปอร์ฟลายเวทเมื่อ 8 พฤษภาคม พ.ศ. 2544 แพ้คะแนน สด เพชรสุภาพรรณ ต่อมาได้ชิงแชมป์ ABCO รุ่นแบนตัมเวทอีก เมื่อ 3 พฤษภาคม พ.ศ. 2545 แต่ทำได้เพียงแพ้คะแนน เดชดำรง ป.เมืองสุรินทร์ หลังจากนั้น เฟลิซิดายังคงขึ้นชกชนะเป็นส่วนใหญ่ จนได้ครองแชมป์ฟิลิปปินส์รุ่นแบนตัมเวทเมื่อ 8 สิงหาคม พ.ศ. 2546 ชนะน็อค จอห์นนี่ เลียร์ ยก 8 จากนั้น เฟซิลิดาได้ไปชิงแชมป์ OPBF รุ่นแบนตัมเวท ที่ญี่ปุ่นเมื่อ 9 พฤศจิกายน พ.ศ. 2546 ซึ่งเฟลิซิดาเป็นฝ่ายแพ้น็อค โฮซูมิ ฮาเซกาวาใน ยกที่ 10 หลังจากการชกครั้งนี้ เฟลิซิดามีอาการบาดเจ็บที่ศีรษะจนต้องสละแชมป์ฟิลิปปินส์รุ่นแบนตัมเวทและแขวนนวมไป
คณะศิลปประยุกต์และสถาปัตยกรรมศาสตร์ มหาวิทยาลัยอุบลราชธานี

คณะศิลปประยุกต์และสถาปัตยกรรมศาสตร์ มหาวิทยาลัยอุบลราชธานี (Faculty of Applied Arts and Architecture) เป็นคณะแรกของมหาวิทยาลัยที่จัดการเรียนการสอนทางด้านศิลปะในหลักสูตรระดับปริญญาตรี และในปี พ.ศ. 2558 ได้มีการเปิดรับนักศึกษาหลักสูตรสถาปัตยกรรมศาสตรบัณฑิตเข้าศึกษานับว่าเป็นหลักสูตรแรกทางด้านสถาปัตยกรรมศาสตร์ของภูมิภาคตะวันออกเฉียงเหนือตอนล่าง เดิมคือ คณะศิลปประยุกต์และการออกแบบ (Faculty of Applied Arts and Design)
ประวัติ.
คณะศิลปประยุกต์และสถาปัตยกรรมศาสตร์ เป็นแหล่งสร้างความรู้ทางการออกแบบโดยอาศัยศิลปวัฒนธรรมท้องถิ่นเป็นพื้นฐานสำคัญ รัฐบาลได้จัดตั้งมหาวิทยาลัยอุบลราชธานี ขึ้นตามนโยบายเร่งรัดที่พัฒนาชนบทและพัฒนาคุณภาพชีวิตของประชากรในท้องถิ่น รวมทั้งความพยายามที่จะปรับเปลี่ยนสภาพการผลิตทางการเกษตรให้สอดคล้องกับการผลิตในภาคอุตสาหกรรม มหาวิทยาลัยอุบลราชธานีได้มุ่งเน้นกำลังคนในสาขาวิชาต่าง ๆ ที่ขาดแคลน เพื่อสนองตอบแนวนโยบายของรัฐและความต้องการของชาติ โดยได้เปิดสอนใน 2 คณะวิชา ในระยะของการก่อตั้งมหาวิทยาลัย คือ คณะเกษตรศาสตร์ และคณะวิศวกรรมศาสตร์ เป็นสาขาที่พัฒนาบุคลากรให้มีความรู้ความสามารถด้านการเพิ่มผลผลิตที่ดีและมีคุณภาพ แต่ในการเสริมสร้างผลผลิตทั้งในภาคการเกษตร และในภาคอุตสาหกรรมที่มี อาจจะไม่ครอบคลุมสู่ผลสำเร็จในการพัฒนาระบบเศรษฐกิจโดยรวมไว้ โดยเฉพาะการพัฒนางานอาชีพในชุมชน การถักทอผ้าฝ้าย ผ้าไหม เครื่องปั้นดินเผา / เซรามิก งานโลหะ งานจักสาน เครื่องเรือนและอื่น ๆ ที่เป็นภูมิปัญญาท้องถิ่นดั้งเดิมของประช ซึ่งจำเป็นต้องใช้หลักการทางศิลปะเพื่อการประยุกต์ใช้งานเสริมสร้างมูลค่าเพิ่มให้แก่ผลผลิต การแปรรูปทางการเกษตรและภาคอุตสาหกรรม ในรูปของงานออกแบบผลิตภัณฑ์ นับตั้งแต่ตัวผลผลิตทางการเกษตร ผลผลิตทางอุตสาหกรรม การบรรจุภัณฑ์ ผลผลิตทางการเกษตร / อุตสาหกรรมและการนำเสนอผลผลิตต่อลูกค้า ทั้งทางด้านการโฆษณาและประชาสัมพันธ์ ซึ่งต้องคำนึงถึงความต้องการทางการตลาด หรือผู้บริโภค ประโยชน์ใช้สอย รูปทรง สีสัน ความสวยงาม ตลอดจนความคงทนและคุณภาพในการใช้งานและการสร้างเอกลักษณ์ทางศิลปวัฒนธรรมให้แก่ท้องถิ่น สอดคล้องกับแนวนโยบายของรัฐในการสร้างความเข้มแข็งให้กับชุมชนในท้องถิ่นอันเป็นฐานกำลังสำคัญของระบบเศรษฐกิจในประเทศ โดยหลักการในการสร้างมูลค่าเพิ่มเหล่านี้ ต้องอาศัยความรู้วิชาการทางด้านศิลปประยุกต์และการออกแบบเป็นสำคัญ มหาวิทยาลัยอุบลราชธานี จึงเห็นชอบที่จะผลิตบัณฑิตในระดับปริญญาตรี โท เอก ในสาขาศิลปประยุกต์และการออกแบบในภาคตะวันออกเฉียงเหนือ และต่อมาปี 2559 ได้ทำการเปลี่ยนชื่อคณะเป็น "คณะศิลปประยุกต์และสถาปัตยกรรมศาสตร์" เพื่อให้ครอบคลุมกับการสาขาที่ทำการเรียนการสอน 
ภาควิชา.
คณะศิลปประยุกต์และสถาปัตยกรรมศาสตร์ มหาวิทยาลัยอุบลราชธานี ได้แบ่งกลุ่มวิชาออกเป็น 2 กลุ่มวิชา ดังนี้
หลักสูตรการศึกษา.
ปัจจุบัน คณะศิลปประยุกต์และสถาปัตยกรรมศาสตร์ มหาวิทยาลัยอุบลราชธานี เปิดทำการเรียนการสอนในสาขาวิชา ดังต่อไปนี้
สำนักงานคณบดีคณะศิลปประยุกต์และสถาปัตยกรรมศาสตร์ มหาวิทยาลัยอุบลราชธานี.
ทำเนียบคณบดี.
รายนามคณบดีคณะศิลปประยุกต์และสถาปัตยกรรมศาสตร์ มหาวิทยาลัยอุบลราชธานีตั้งแต่ก่อตั้งจนถึงปัจจุบันมีดังนี้
หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น
คุกขี้ไก่

คุกขี้ไก่ หรือ ป้อมฝรั่งเศส เป็นคุกโบราณ เมื่อปี พ.ศ. 2436 ฝรั่งเศสได้เข้ามายึดครองจังหวัดจันทบุรี และได้สร้างคุกขี้ไก่นี้ขึ้นมาเพื่อกักขังนักโทษชาวไทยที่ได้ต่อต้านกับชาวฝรั่งเศสที่มาอยู่ในประเทศไทยนี้ แต่ไม่เคยได้ใช้ พร้อมกับการสร้างตึกแดง ชั้นบนเป็นที่เลี้ยงไก่สำหรับถ่ายมูลใส่หัวนักโทษข้างล่าง คุกขี้ไก่มีลักษณะเป็นอาคารรูปสี่เหลี่ยมจุตรัสลอบเหลี่ยม มีขนาดกว้าง 4 เมตร สูง 10 เมตร ที่ตั้งของคุกขี้ไก่อยู่หมู่ที่ 1 ตำบลปากน้ำแหลมสิงห์ อำเภอแหลมสิงห์ จังหวัดจันทบุรี
นักประวัติศาสตร์บางส่วนแย้งว่าอาคารแห่งนี้ไม่ได้สร้างเป็นคุก แต่สร้างเพื่อใช้เป็นป้อมสังเกตการณ์คู่กับตึกแดง มีชื่อว่า ป้อมฝรั่งเศส
คุกขี้ไก่ได้รับการขึ้นทะเบียนโบราณสถานโดยกรมศิลปากร เมื่อวันที่ 18 ธันวาคม พ.ศ. 2539 และได้รับการบูรณะใหม่โดยกรมศิลปากรเมื่อปี พ.ศ. 2515 เพื่อเป็นแหล่งศึกษาประวัติศาสตร์และแหล่งท่องเที่ยว รวมถึงจัดพื้นที่ให้สามารถเข้าเยี่ยมชมได้ง่าย
โรงเรียนสตรีวัดมหาพฤฒาราม ในพระบรมราชินูปถัมภ์

โรงเรียนสตรีวัดมหาพฤฒาราม ในพระบรมราชินูปถัมภ์ เป็นโรงเรียนสตรีในสังกัดสำนักงานเขตพื้นที่การศึกษามัธยมศึกษา เขต 2 สำนักงานคณะกรรมการการศึกษาขั้นพื้นฐาน กระทรวงศึกษาธิการ เปิดทำการสอนครั้งแรกเมื่อวันที่ 12 ธันวาคม พ.ศ. 2461 ในระดับมัธยมศึกษาตอนต้นและตอนปลาย ในปี พ.ศ. 2551 ได้ฉายานามว่าเป็น "โรงเรียนหมายเลขสอง" โดยผู้ที่เข้าเรียนจะเรียกว่า "พลเมืองหมายเลขสอง" โดยฉายานี้มีที่มาจากโรงเรียนนี้เป็นโรงเรียนที่บุตรี เผือดผ่องศึกษาอยู่
ประวัติโรงเรียน.
พ.ศ. 2514 เปลื่ยนชื่อโรงเรียนเป็น โรงเรียนสตรีมหาพฤฒาราม
พ.ศ. 2518 สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระกรุณาโปรดเกล้าฯรับสมาคมสตรีมหาพฤฒาราม และโรงเรียนสตรีมหาพฤฒารามเข้าอยู่ในพระบรมราชินูปถัมภ์ โดยโรงเรียนได้รับพระราชทานพระมหากรุณาธิคุณอันล้นเกล้าฯ จากสมเด็จพระนางเจ้าพระบรมราชินีนาถ เสด็จพระราชดำเนินโรงเรียนถึง 3 ครั้ง
พ.ศ. 2539 เปลื่ยนชื่อโรงเรียนเป็น โรงเรียนสตรีวัดมหาพฤฒาราม ในพระบรมราชินูปถัมภ์ ตามความประสงค์ของกรมสามัญศึกษาเพื่อความเหมาะสม
พ.ศ. 2544 ได้เร่งพัฒนาทางด้านวิชาการ พร้อมกับการพัฒนาของโรงเรียนเพื่อให้โรงเรียนมีความพร้อมเต็มที่ในการปฏิรูปการศึกษา โดยเร่งส่งเสริมให้มีแหล่งเรียนรู้ สภาพแวดล้อมที่เอื้อต่อการเรียนการสอนสนับสนุนให้มีครูแกนนำ ครูต้นแบบ ครูแห่งชาติ ฯลฯ ตลอดจนการระดมสรรพกำลังจากชุมชนท้องถิ่น เพื่อประโยชน์ต่อการพัฒนาการศึกษาของโรงเรียน ทั้งนี้โรงเรียนมีการเน้นการพัฒนานักเรียนที่มีความสามารถพิเศษเฉพาะด้าน และพัฒนาครูอาจารย์ด้านทักษะการจัดกระบวนการเรียนรู้ที่ฝึกให้นักเรียนคิดและปฏิบัติตามยุทธศาสตร์การปฏิรูปการศึกษา
สัญลักษณ์ประจำโรงเรียน.
"พึงถือดอกบัวเป็นสัญลักษณ์ประจำ ยึดมั่นในอุดมคติที่จะนำเหล่าหนึ่งในดอกบัวหลวง ให้ผุดพ้นสายธาร บานรับแสงรวีได้ในการต่อไป"
รายละเอียดภายในโรงเรียน.
ปัจจุบันเปิดสอนในช่วงชั้นที่ 3 (ระดับชั้นมัธยมศึกษาปีที่ 1 – 3) และช่วงชั้นที่ 4 (ระดับชั้นมัธยมศึกษาปีที่ 4 – 6) จัดการศึกษาเฉพาะนักเรียนหญิง มีเนื้อที่ 5 ไร่ 65.86 ตารางวา มีอาคารเรียนถาวรเป็นตึก 5 หลัง
ท่าอากาศยานนานาชาติเทียนจินปินไห่

ท่าอากาศยานนานาชาติเทียนจินปินไห่ (อังกฤษ : Tianjin Binhai International Airport, จีนตัวย่อ : 天津滨海国际机场, พินอิน : Tiānjīn Guójì Jīchǎng) ตั้งอยู่ทางทิศตะวันออกของเมืองเทียนจิน เป็นศูนย์กลางสำคัญในด้านการขนส่งสินค้าทางอากาศของจีน 
โดยในปี พ.ศ. 2550 สนามบินสามารถรองรับสินค้าทั้งสิ้น 125,087 ตัน ทำให้กลายเป็นสนามบินที่พลุกพล่านเป็นอันดับที่ 12 และมีอัตราการเติบโตรวดเร็วที่สุดของจีน กล่าวคือ มีการจราจรทางอากาศเพิ่มขึ้น 19.5% จำนวนผู้โดยสารเพิ่มขึ้น 39.6% และจำนวนสินค้าเพิ่มขึ้น 29.3% ในปี ค.ศ. 2010 มีจำนวนผู้โดยสารผ่านทั้งสิ้น 7,277,106 คน
ท่าอากาศยานเทียนจินปินไห่เป็นท่าอากาศยานหลักของสายการบินเทียนจินแอร์ไลน์
สโมสรฟุตบอลลูกอีสาน

สโมสรฟุตบอลลูกอีสาน เป็นสโมสรฟุตบอลในประเทศไทย มีสำนักงานใหญ่ตั้งอยู่ที่หมู่บ้านเลควิวพาร์ค แขวงดอกไม้ เขตประเวศ กรุงเทพมหานคร ปัจจุบันลงแข่งขันในระดับไทยแลนด์ เซมิโปรลีก โซนกรุงเทพและปริมณฑล
โดยสโมสรเริ่มส่งทีมเข้าร่วมการแข่งขันเป็นครั้งแรกในลีกภูมิภาค ดิวิชั่น 2 ฤดูกาล 2553 ภายใต้ชื่อในขณะนั้นว่า สโมสรฟุตบอลการบินไทย-ลูกอีสาน ต่อมาในฤดูกาล 2556 สโมสรสามารถสร้างผลงานคว้าแชมป์กลุ่มของภาคกลางตะวันออกได้สำเร็จ ก่อนจะพลาดโอกาสในการเลื่อนชั้น เมื่อตกรอบแชมเปียนส์ลีกในเวลาต่อมา
ในเดือนกรกฎาคม 2557 สโมสรได้โอนสิทธิในการลงแข่งขันในลีกภูมิภาค ดิวิชั่น 2 ในช่วงเวลาที่เหลือของฤดูกาล 2557 ให้กับ "สโมสรฟุตบอลปากช่อง ยูไนเต็ด" และได้ขอพักทีมในฤดูกาล 2558 
ฤดูกาล 2559 สโมสรกลับมาลงแข่งขันในลีกภูมิภาค ดิวิชั่น 2 อีกครั้ง หลังจากไม่ได้ส่งทีมลงแข่งขันมานานถึง 2 ปี และเลือกใช้สนามกีฬามหาวิทยาลัยรามคำแหง เขตบางกะปิ จังหวัดกรุงเทพมหานคร เป็นสนามเหย้า
ประวัติสโมสร.
สโมสรการบินไทย.
สโมสรการบินไทย ส่งทีมฟุตบอลเข้าร่วมการแข่งขันของ สมาคมฟุตบอลแห่งประเทศไทยฯ ครั้งแรก ในปี 2545 โดย ได้รับตำแหน่งชนะเลิศ ถ้วยพระราชทาน ง ในปี 2546 และเลื่อนชั้นมาแข่งขัน ถ้วยพระราชทาน ค 
ต่อมาในปี 2547 ก็ได้เลื่อนชั้นมาทำการแข่งขันใน ถ้วยพระราชทาน ค และเลื่อนชั้นอีกครั้ง ในปี 2548/49 ถ้วยพระราชทาน ข ในการแข่งขันประจำปี 2548/2549 และได้ตำแหน่งรองชนะเลิศ ได้สิทธิ์เลื่อนชั้นมาทำการแข่งขันใน ดิวิชั่น 1 2550
รวมกับบ้านบึง.
ในปี พ.ศ. 2552 ทางสโมสรการบินไทย ได้ร่วมมือกับทาง ชลบุรี เอฟซี ในการส่งทีมเข้าร่วมแข่งขันใน ฤดูกาล 2552 พร้อมกับเปลื่ยนชื่อสโมสรเป็น สโมสรฟุตบอลการบินไทย-บ้านบึง โดยตัวผู้เล่น ได้เสริมจาก ชลบุรี เอฟซี, ศรีราชา เอฟซี และ เยาวชนจาก โรงเรียนอัสสัมชัญศรีราชา และ โรงเรียนจุฬาภรณราชวิทยาลัย ชลบุรี อีกด้วย และแต่งตั้ง จเด็จ มีลาภ ซึ่งเป็นผู้ฝึกสอนที่พา ชลบุรี เอฟซี คว้าตำแหน่งชนะเลิศ ไทยลีก 2550 รับตำแหน่งผู้ฝึกสอน และ ให้ อรรณพ สิงห์โตทอง เป็นผู้จัดการทีม
ก่อตั้งเป็นลูกอีสาน.
อนุชา ไชยเทศ ผู้บริหารระดับสูงของ บริษัทหลักทรัพย์ เคทีบี (ประเทศไทย) จำกัด ซึ่งเป็นชาวอีสานและชื่นชอบกับกีฬาฟุตบอลมาตั้งแต่เด็ก ได้รับสิทธิในการบริหาร สโมสรฟุตบอลการบินไทย-บ้านบึง ที่ตกชั้นจากไทยลีก ดิวิชัน 1 ฤดูกาล 2552 และมีแนวคิดในการก่อตั้งสโมสรฟุตบอลของชาวอีสาน จากกลุ่มชาวอีสานที่รักและชื่นชอบฟุตบอล ซึ่งได้ย้ายถิ่นฐานมาอยู่ในกรุงเทพมหานครเพื่อเข้ามาทำงานหรือเรียนหนังสือ ซึ่งในขณะนั้นยังไม่มีสโมสรฟุตบอลที่เป็นศูนย์รวมของชาวอีสาน จึงได้ก่อตั้งสโมสรขึ้นมาใหม่เมื่อวันที่ 6 พ.ย. 2552 โดยเน้นการสร้างงาน สร้างอาชีพให้กับเยาวชน และผู้ที่สนใจทางด้านการกีฬาฟุตบอล และส่งทีมลงแข่งขันเป็นครั้งแรกในลีกภูมิภาค ดิวิชัน 2 ฤดูกาล 2553 ภายใต้ชื่อ "สโมสรฟุตบอลการบินไทย-ลูกอีสาน"
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
 "ณ วันที่ 21 กุมภาพันธ์ 2559"
การ์ลูส โรเบร์ตู จี การ์วัลยู

การ์ลูส โรเบร์ตู จี การ์วัลยู  เกิดเมื่อวันที่ 1 พฤษภาคม พ.ศ. 2491 เป็นนักฟุตบอลชาวบราซิล เคยเล่นให้กับทีมชาติบราซิล ในช่วงปี ค.ศ. 1968 หลังจากเลิกเล่นฟุตบอล ในปี 1982 เขาได้เริ่มเป็นผู้ฝึกสอนให้กับหลายๆทีมต่าง ในประเทศ บราซิล,ไทย, เลบานอน,กาตาร์
อิแลร์ รูแอลล์

อิแลร์ มาแรง รูแอลล์ (Hilaire Marin Rouelle) เป็นชาวฝรั่งเศส มีชีวิตใน ค.ศ. 1718 – 1779 รู้จักกันในนาม "เลอ กาเด้" (le cadet) (ซึ่งหมายความว่า "ผู้น้อง") ซึ่งเป็นชื่อที่ใช้เรียกเพื่อให้แตกต่างจากพี่ชายที่ชื่อ กิวลูมม์ ฟรองซัว รูแอลล์ (Guillaume-François Rouelle) ซึ่งเป็นนักเคมีเหมือนกับตัวเขาเอง 
ใน ค.ศ. 1773 เขาได้ค้นพบสารประกอบอินทรีย์ชนิดใหม่ที่เรียกว่า ยูเรีย
ปัสสาวะ

ปัสสาวะ (ภาษาปากว่า "ฉี่ หรือ" "เยี่ยว") เป็นของเสียในรูปของเหลวที่ร่างกายขับถ่ายออกมาโดยไต ด้วยกระบวนการกรองจากเลือดและขับออกทางท่อปัสสาวะ ซึ่งเป็นผลจากกระบวนการสร้างและสลายในระดับเซลล์ (cellular metabolism) แล้วทำให้เกิดสารประกอบไนโตรเจนที่เป็นของเสียจำนวนมาก ซึ่งจำเป็นต้องกำจัดออกจากกระแสเลือด
พิษ.
ปัสสาวะไม่เป็นพิษ แม้ปัสสาวะประกอบด้วยสารเคมีที่ร่างกายไม่ต้องการ ซึ่งสามารถทำให้ระคายเคืองผิวหนังและตาได้ แต่ถ้าหากผ่านกระบวนการกรองที่เหมาะสม จะสามารถสกัดน้ำออกมาเป็นน้ำดื่มได้ อย่างเช่นน้ำดื่มของนักบินอวกาศ
ลักษณะเฉพาะ.
ปัสสาวะทั่วไปอาจมีสีแตกต่างกันตั้งแต่ใสไม่มีสีจนถึงสีอำพันเข้ม ขึ้นอยู่กับระดับความอวบน้ำ (hydration) ของร่างกายและองค์ประกอบอื่น ๆ
การวิเคราะห์ทางเคมี.
นักชีวเคมีได้วิจัยสารต่าง ๆ ในปัสสาวะพบว่า 95% เป็นน้ำ 2.5 % เป็นยูเรีย อีก 2.5% เป็นสารอื่น ๆ 
ถ้าแยกส่วนประกอบที่เป็นมิลลิกรัมออกมาในน้ำปัสสาวะ 100 ซีซี จะพบว่ามี
สีที่ผิดปกติ.
สีน้ำตาล เกิดจากการดื่มน้ำน้อย ทำให้มีของเสียปะปนกับปัสสาวะมาก ปรกติต้องดื่มน้ำมาก ๆ จึงจะทำให้ปัสสาวะมีสีใส
กลิ่น.
ปัสสาวะของคนเราและสัตว์เลี้ยงลูกด้วยนมล้วนมีกลิ่นคาวเพราะมีกรดยูเรียอยู่ภายในปัสสาวะ
ความเป็นกรดเบส.
โดยทั่วไปปัสสาวะจะค่อนข้างมีความเป็นกรดอยู่เล็กน้อย pH ประมาณ 6.0 แต่ก็อาจมีค่าเป็นกลางหรือเป็นด่างเล็กน้อยก็ได้ ทั้งนี้ขึ้นอยู่กับปริมาณน้ำที่ดื่ม ประเภทอาหาร และยาที่บริโภค โดยช่วงอ้างอิงของค่าความเป็นกรด-ด่าง (pH) ของปัสสาวะนั้นจะอยู่ที่ 4.6 – 8.0 ส่วนสาเหตุที่ทำให้ปัสสาวะปกติมีความเป็นกรดเล็กน้อยนั้นก็เนื่องมาจากร่างกายขับไฮโดรเจนไออน (H+ ion) ออกมาทางน้ำปัสสาวะเพื่อรักษาสมดุลของกรดเป็นด่างในร่างกายนั่นเอง
ปัสสาวะในทางการแพทย์.
การตรวจสอบ.
การตรวจน้ำตาลในปัสสาวะเราสามารถใช้สารละลายเบเนดิกต์ตวจสอบได้
ประวัติศาสตร์.
แต่เดิมมาคนยุคโบราณคิดว่าสีเหลืองของปัสสาวะมาจากแร่ทองคำ นักเล่นแร่แปรธาตุสมัยนั้นได้ใช้เวลานานมากในการที่สกัดเอาแร่ทองคำออกมาจากปัสสาวะให้ได้ แต่ความพยายามดังกล่าวกลับทำให้เกิดการค้นพบฟอสฟอรัสขาว ซึ่งค้นพบโดยนักเล่นแร่แปรธาตุชาวเยอรมัน วิคเตอร์ แวนาโนวิกซ์ (Victor Wernanowicz) ใน พ.ศ. 2212 (ค.ศ. 1669) ขณะที่เขากำลังกลั่นปัสสาวะหมัก และใน พ.ศ. 2316 (ค.ศ. 1773) อิแลร์ รูแอลล์ อิแลร์ มาแรง รูแอลล์ (Hilaire Marin Rouelle) ชาวฝรั่งเศส มีชีวิตอยู่ใน ค.ศ. 1718 – 1779 รู้จักกันในนาม "เลอ กาเด" (le cadet) (ซึ่งหมายความว่า "ผู้น้อง") ซึ่งเป็นชื่อที่ใช้เรียกเพื่อให้แตกต่างจากพี่ชายที่ชื่อ กิวลูมม์ ฟรองซัว รูแอลล์ (Guillaume-François Rouelle) ซึ่งเป็นนักเคมีเหมือนกับตัวเขาเอง ใน ค.ศ. 1773 เขาได้ค้นพบสารประกอบอินทรีย์ชนิดใหม่จากการต้มปัสสาวะจนแห้งซึ่งเรียกว่า ยูเรีย
ท่าอากาศยานนานาชาติเชจู

ท่าอากาศยานนานาชาติเชจู (ฮันกึล : 제주국제공항, ฮันจา : 濟州國際空港) ตั้งอยู่บนเกาะเชจู เป็นท่าอากาศยานที่ใหญ่เป็นอันดับที่ 2 ของเกาหลีใต้ รองจากท่าอากาศยานนานาชาติอินชอน ก่อตั้งเมื่อปี พ.ศ. 2511<br>Korea Airports Corporation
ความขุ่น

ความขุ่น  หมายถึง ภาวะที่ของไหลมีความขุ่นหรือมัวเพราะได้รับการปนเปื้อนจากอนุภาคต่าง ๆ หรือสารแขวนลอยหลากขนาด ภาวะนี้ไม่อาจมองเห็นได้ด้วยตาเปล่าเช่นเดียวกับหมอกควันในอากาศ และยังใช้เป็นมาตรสำคัญมาตรหนึ่งในการทดสอบคุณภาพของน้ำและการวัดความขุ่นในของไหลอื่นอีกด้วย
ของไหลสามารถมีวัตถุแขวนลอยอยู่ได้ ซึ่งอาจประกอบจากอนุภาคที่มีขนาดแตกต่างกันได้ ซึ่งกรณีของเหลวมีวัตถุแขวนลอย หากวัตถุแขวนลอยนั้นมีขนาดใหญ่และหนักพอวัตถุนั้นก็จะจมลงอย่างรวดเร็วสู่ก้นภาชนะ ขณะที่อนุภาคที่เล็กมากจะค่อยๆ จมลงหรือไม่จมลงเลยถ้าของเหลวนั้นได้รับการสั่นอยู่เป็นประจำหรืออนุภาคนั้นมีลักษณะเป็นคอลลอยด์ ของแข็งจนาดเล็กเหล่านี้ก็เป็นสาเหตุให้ของเหลวเกิดการขุ่นได้
ความเป็นมาของวัดความขุ่น.
ในการวัดความขุ่นมีอยู่หลายวิธี การวัดความขุ่นเริ่มจากการวัดความใสของน้ำก่อน เนื่องจากน้ำเป็นสิ่งที่ใสและใกล้ตัว โดยปรากฏหลักฐานครั้งแรกโดย บาทหลวงอังเจโล เซคคีนักดาราศาสตร์ที่ปรึกษาสันตะปาปาได้ใช้จานกลมผูกลวดในการวัดความใสของน้ำใน ค.ศ. 1865 ซึ่งครั้งแรกเขาได้ใช้จานสองชนิด คือจานที่ทำจากดินเหนียวสีขาวขนาด 43 เซนติเมตร กับจานที่ทำจากผ้าใบสีขาวขนาด 60 เซนติเมตร ค่อยๆ หย่อนลงในน้ำจนมองไม่เห็น ซึ่งจุดที่ตื้นที่สุดที่ไม่เห็นจานนั้น เรียกว่า "ความลึกของเซคิ"  วิธีนี้จึงเรียกว่าวิธีการทดสอบโดยใช้ เซคิดิสก์  ซึ่งการทดสอบนี้เป็นจุดเริ่มของทฤษฎีการวัดความขุ่น
ความลึกของเซคินั้นจะเกิดขึ้นเมื่อค่าของความสะท้อน  เท่ากับความเข้มของแสงที่สะท้อนจากน้ำ  โดยความลึกของเซคิ ในหน่วยเมตรถูกหารด้วยค่าค่าหนึ่งจนเหลือ 1.7 ค่านั้นเรียกว่าสัมประสิทธิ์การลดทอน  หรืออาจเรียกได้ว่าสัมประสิทธิ์การสิ้นสูญ  ซึ่งสัมประสิทธิ์การลดทอนของแสงนี้จะแทนด้วยตัวอักษร "k" ซึ่งสามารถใช้ในกฎของเบียร์-แลมเบิร์ตได้ดังนี้
 <math>{I_{z}\over I_{0}} = 10^{-kz}</math>
ใช้ในการหา "I" zหรือความเข้มของแสงที่ระดับความลึก z จาก "I" 0ความเข้มของแสงที่ผิวน้ำ 
การวัดความขุ่น.
ภายหลังจึงมีความพยายามใช้แสงด้วยวิธีต่างๆ ในการวัดความขุ่นของของไหลหน่วยการวัดความขุ่นที่ใช้กันอย่างกว้างขวางที่สุดก็คือ FTU (Formazin Turbidity Unit) ขณะที่องค์การระหว่างประเทศว่าด้วยการมาตรฐาน  ได้ใช้หน่วยมาตรฐานในการวัดความขุ่นเป็นหน่วย FNU (Formazin Nephelometric Units)
ถนนพัฒน์พงศ์

พัฒน์พงศ์ เป็นย่านบันเทิงยามราตรีของกรุงเทพมหานคร ตั้งอยู่บนถนนพัฒน์พงศ์ซึ่งเชื่อมระหว่างถนนสีลมกับถนนสุรวงศ์ แขวงสุริยวงศ์ เขตบางรัก จัดเป็นย่านโคมแดงที่เป็นที่นิยมในหมู่นักท่องเที่ยวต่างชาติ ประกอบไปด้วยคลับ บาร์ ที่มีการแสดงการเต้นอะโกโก้ และอาจมีการค้าประเวณี ตั้งอยู่บนถนนพัฒน์พงศ์ซอย 1 และพัฒน์พงศ์ซอย 2 และยังอยู่ใกล้เคียงกับถนนธนิยะ ที่เป็นย่านค้าบริการระดับสูง เน้นให้บริการเฉพาะนักท่องเที่ยวชาวญี่ปุ่น ไม่ให้บริการลูกค้าชาวไทย และซอยจารุวรรณ หรือรู้จักกันในชื่อ "พัฒน์พงศ์ซอย 3" หรือ "สีลม ซอย 4" ที่เป็นย่านให้บริการเฉพาะลูกค้าเกย์
นอกจากชื่อในด้านธุรกิจบริการแล้ว พัฒน์พงศ์ยังเป็นย่านที่มีแผงลอยขายสินค้าในเวลากลางคืน มีชื่อเสียงเรื่องสินค้าละเมิดลิขสิทธิ์ เช่น แผ่นซีดี ดีวีดี และสินค้าเลียนแบบ
ประวัติ.
ถนนพัฒน์พงศ์ ตั้งอยู่บนพื้นที่เดิมเป็นสวนกล้วยรกร้าง และครอบครองโดยกองทัพญี่ปุ่นในช่วงสงครามโลกครั้งที่สอง มาจากชื่อหลวงพัฒน์พงศ์พาณิช (จีนพัด) ชาวจีนไหหลำ ต้นตระกูลพัฒน์พงศ์พานิช เขาได้สมรสกับบุตรของผู้เฒ่าชิ้นเจ้าของที่ดินจำนวนมากแถบถนนสุรวงศ์ หลังผู้เฒ่าชิ้นถึงแก่กรรมหลวงพัฒน์พงศ์พาณิชซึ่งเป็นเขยจึงรับมรดกที่ดินบริเวณนี้มา ตั้งแต่ปี พ.ศ. 2489 สร้างอาคารพาณิชย์ และตัดถนน ตั้งชื่อว่า "ซอยพัฒน์พงศ์ 1" ต่อมาในปี พ.ศ. 2511 เริ่มมีไนต์คลับและสถานบันเทิงมาเปิด เพื่อรองรับทหารอเมริกันที่มารบในสงครามเวียดนาม และมีชื่อเสียงในช่วง พ.ศ. 2515-2535 
เดิมป้ายชื่อถนนของกรุงเทพมหานครสะกดชื่อนี้ว่า พัฒนพงษ์ ปัจจุบันแก้ไขเป็น "พัฒน์พงศ์" แล้ว
เทศบาลเมืองบ้านพรุ

บ้านพรุ เป็นเทศบาลเมืองที่จัดตั้งลำดับที่ 2 ในอำเภอหาดใหญ่ จังหวัดสงขลา เมื่อปี พ.ศ. 2545 ปัจจุบันเป็นพื้นที่ที่มีการเพิ่มของประชากรสูงอันดับต้นของจังหวัด เนื่องจากรองรับประชากรและมีการขยายตัวของชุมชนเมืองที่รองรับความเจริญเติบโตของนครหาดใหญ่ ปี พ.ศ. 2566 มีประชากรทั้งหมด 27,860 คน
ที่ตั้งและอาณาเขต.
เทศบาลเมืองบ้านพรุ มีอาณาเขตติดต่อกับเขตการปกครองข้างเคียง ดังนี้
ประวัติ.
บ้านพรุ เป็นชุมชนบริเวณถนนกาญจนวนิช มีชุมนุมชนหนาแน่น และสถานีรถไฟบ้านพรุ เป็นคมนาคมสำคัญของชุมชน ความเจริญของตำบลบ้านพรุที่มีมากขึ้นตามลำดับ กระทรวงมหาดไทยจึงได้ประกาศแบ่งเขตบางส่วนของตำบลบ้านพรุ ตั้งแต่ถนนกาญจนวนิชฝั่งเหนือ กม.ที่ 34.50–ถนนกาญจนวนิชฝั่งใต้ กม.ที่ 35.56 ฝั่งตะวันออกมีเขตตามทางรถไฟสายชุมทางหาดใหญ่–ปาดังเบซาร์ และเขตทิศตะวันตกห่างจากถนนกาญจนวนิช 675 เมตร จัดตั้งขึ้นเป็น สุขาภิบาลบ้านพรุ เมื่อวันที่ 15 พฤศจิกายน พ.ศ. 2508 โดยกำหนดให้มีกรรมการสุขาภิบาล 11 คน มาจากการแต่งตั้ง 7 คน และอีก 4 คน เป็นกรรมการที่ได้มาจากการเลือกตั้งของประชาชน
ในปี พ.ศ. 2528 กระทรวงมหาดไทยได้ขยายเขตสุขาภิบาลบ้านพรุ โดยมีเขตทิศเหนือบริเวณสี่แยกคลองหวะ ชนเขตตำบลคอหงส์ ถนนกาญจนวนิชฝั่งเหนือ กม.ที่ 32.50 เขตทิศตะวันตกห่างจากถนนกาญจนวนิช 1,000 เมตร ทิศใต้อยู่ที่ถนนกาญจนวนิชฝั่งใต้ กม.ที่ 37.50 และทิศตะวันตกห่างจากถนนกาญจนวนิช 1,350 เมตร 
ในปี พ.ศ. 2536 สุขาภิบาลบ้านพรุมีพื้นที่ 15.01 ตารางกิโลเมตร ประชากร 14,349 คน และ 3,510 ครัวเรือน มีความเหมาะสมที่จัดตั้งขึ้นเป็นเทศบาลตำบล จึงจัดตั้งเป็น เทศบาลตำบลบ้านพรุ ในวันที่ 21 ธันวาคม พ.ศ. 2536 พร้อมทั้งขยายเขตเทศบาลฝั่งทิศตะวันตก ตั้งแต่หลักเขตที่ 4–6 โดยมีเขตแบ่งตามเขตตำบลบ้านพรุกับตำบลทุ่งลาน โดยเป็นพื้นที่ของหมู่ที่ 6 และหมู่ที่ 7
ในปี พ.ศ. 2544 เทศบาลตำบลบ้านพรุมีพื้นที่ 17.97 ตารางกิโลเมตร ประชากร 16,941 คน และ 4,576 ครัวเรือน กระทรวงมหาดไทยได้พิจารณาว่าเทศบาลตำบลบ้านพรุมีรายได้โดยไม่รวมเงินอุดหนุนในปีงบประมาณที่ล่วงมาแล้วติดต่อกันสามปีได้ตามเงื่อนไขของเทศบาลเมือง กระทรวงมหาดไทยจึงพิจารณาจะจัดตั้งเป็นเทศบาลเมืองได้ จึงจัดตั้งเป็น เทศบาลเมืองบ้านพรุ ในวันที่ 1 มิถุนายน พ.ศ. 2545 โดยใช้อาณาเขตเดิมของเทศบาลตำบลบ้านพรุ ที่ประกาศเมื่อปี พ.ศ. 2536
ขนอน

ขนอน คือ ด่านเก็บภาษีอากรเมื่อผ่านเข้าไปในเขตหนึ่ง ๆ สมัยกรุงสุโขทัยจนถึงสมัยกรุงศรีอยุธยา ปัจจุบันยกเลิกไปแล้ว
ลักษณะของขนอนในสมัยสุโขทัย.
ประเทศไทยมีการจัดเก็บภาษีอากรมาตั้งแต่ก่อนสมัยสุโขทัย ปรากฏในศิลาจารึกหลักที่ 1 ว่า "เมื่อชั่วพ่อขุนรามคำแหง เมืองสุโขทัยนี้ดี...เจ้าเมืองบ่เอาจังกอบในไพร่ลู่ทาง เพื่อนจูงวัวไปค้าขี่ม้าไปขาย..." หมายความว่า ในสมัยพ่อขุนรามคำแหงเป็นสมัยปลอดภาษีในการค้าขาย
ในสมัยสุโขทัย จังกอบคือภาษีชนิดหนึ่งอันเก็บจากผู้นำสัตว์และสิ่งของสินค้าไปเพื่อขายในที่ต่าง ๆ หรือนำเข้ามาขายในกรุงสุโขทัย การเรียกเก็บจังกอบใช้วิธี "สิบชักหนึ่ง" หรือ "สิบหยิบหนึ่ง" คือเก็บในอัตราร้อยละสิบตามภาษาปัจจุบัน และจังกอบนั้นไม่จำเป็นต้องชำระเป็นเงินสดเสมอไป อาจเป็นสิ่งขอหรือสัตว์ก็ได้เนื่องจากระบบการเงินในสมัยนั้นยังไม่สมบูรณ์
รัฐบาลสมัยสุโขทัยจะจัดตั้งด่านเก็บจังกอบสำหรับสินค้าทั่วไปในสถานที่ที่สะดวกแก่ผู้ชำระ เป็นต้นว่า ทางบกตั้งที่ปากทางหรือทางที่จะเข้าเมือง ทางน้ำตั้งที่ใกล้ท่าแม่น้ำหรือเป็นที่ทางร่วมสายน้ำ ด่านเก็บจังกอบนี้เรียก "ขนอน" ขนอนในสมัยสุโขทัยนี้มีหลายประเภทโดยเรียกชื่อตามสถานที่ตั้ง เช่น ขนอนบก ขนอนน้ำ ขนอนชั้นนอก ขนอนชั้นใน และขนอนตลาด เป็นต้น
อย่างไรก็ดี ถึงแม้จะปรากฏหลักฐานว่าในรัชสมัยพ่อขุนรามคำแหงเป็นสมัยปลอดภาษีค้าขาย แต่ก็ไม่ปรากฏว่าหลังสมัยนั้นจะมีการเก็บอีกหรือไม่
ลักษณะของขนอนในสมัยอยุธยา.
ในสมัยอยุธยา ปรากฏหลักฐานว่ารายได้ประเภทหนึ่งของรัฐบาลมาจากการเก็บ "จังกอบ" ซึ่งสมัยนี้เปลี่ยนมาเรียกว่า "อากรขนอน" หรือ "ภาษีผ่านด่าน" โดยเก็บจากผู้นำสินค้าผ่านด่านอันตั้งไว้ทั้งทางบกและทางน้ำ วิธีการเรียกเก็บคงใช้เหมือนสมัยสุโขทัย
เคออสกันดั้ม

ZGMF-X24S เคออสกันดั้ม  ;) เป็นโมบิลสูทซึ่งมีบทบาทสำคัญในการ์ตูนญี่ปุ่น อะนิเมะ โมบิลสูทกันดั้มซี้ดเดสทินี ออกแบบโดยคุนิโอะ โอคาวาระ
เคออสกันดั้มเป็นหนึ่งในโมบิลสูทรุ่นเซคันด์สเตจของซาฟท์ เนื่องจากสนธิสัญญายูเนียสได้ห้ามใช้งานนิวตรอนแจมเมอร์แคนเซลเลอร์กับโมบิลสูท โมบิลสูทรุ่นเซคันด์สเตจจึงใช้วิธีชาร์จพลังงานให้แบตเตอรีด้วย "ระบบส่งพลังงานลำแสงดิวเทเรียม" ของยานมิเนอร์วาแทน เกราะเฟสชิฟท์อาเมอร์ของโมบิลสูทรุ่นเซคันด์สเตจยังได้รับการปรับปรุงเป็นวาริเอเบิลเฟสชิฟท์อาเมอร์ (Variable Phase Shift Armor - VPS) ที่พัฒนาต่อมาจากข้อมูลของเฟสชิฟท์อาเมอร์เปลี่ยนสีได้ของสไตรค์รูจ ซึ่งสามารถปรับค่าพลังงานที่ใช้และพลังป้องกันได้และจะทำให้สีเปลี่ยนไป ที่แตกต่างกันคือวาริเอเบิลเฟสชิฟท์อาเมอร์สามารถเปลี่ยนสีได้ระหว่างการต่อสู้ แต่สไตรค์รูจต้องทำการปรับแต่งก่อนทำการสู้รบ
จุดเด่น.
เคออสกันดั้มเป็นโมบิลสูทที่ออกแบบโดยเน้นการใช้ในในอวกาศ โดยสามารถแปลงร่างเป็นโมบิลอาเมอร์เพื่อเพิ่มการขับเคลื่อนในอวกาศได้ (มีลักษณะคล้ายกับบิโกรในโมบิลสูทกันดั้ม) ใต้เซนเซอร์ของร่างโมบิลอาเมอร์นั้นติดตั้งบีมแคนน่อน "คาลิดัส" รุ่นปรับปรุงซึ่งมีอานุภาพรุนแรงไว้ ส่วนเท้าทั้งสองข้างติดตั้งกรงเล็บบีม อาวุธสำคัญของเคออสกันดั้มก็คือพ็อดอาวุธสองยูนิตติดตั้งบีมกันและมิสไซล์ลักษณะคล้ายกับกันบาเรลที่พันธมิตรโลกใช้งาน พ็อดอาวุธนี้พัฒนามาจากดรากูนซิสเต็มจึงไม่มีสายและได้รับการปรับปรุงให้นักบินที่ไม่มีความสามารถพิเศษสามารถใช้งานได้ในระดับจำกัดโดยใช้ระบบคอมพิวเตอร์ช่วยในการควบคุม ซึ่งเคออสกันดั้มสามารถควบคุมให้พ็อดอาวุธนี้แยกไปยิงโจมตีศัตรูจากทิศทางต่างๆกันได้ แม้จะเป็นโมบิลสูทที่เน้นการใช้งานในอวกาศ แต่ท่อขับดันของเคออสกันดั้มในร่างโมบิลสูทก็มีกำลังพอที่จะลอยตัวบนโลกได้ และพ็อดอาวุธของเคออสกันดั้มก็มีท่อขับดันที่มีกำลังพอให้ใช้บนโลกได้เช่นกัน
ในภาคเสริมกันดั้มซี้ด เดสทินีแอสเทรย์นั้นระบุว่าเดิมทีนั้นมีแผนใช้โครงสร้างแบบคอร์สเปลนเดอร์ของอิมพัลส์กันดั้มกับเคออสกันดั้มแต่ถูกยกเลิกไป ซึ่งระหว่างการทดสอบที่แพลนท์ "อาเมอรีวัน" นั้น เคออสกันดั้มมีพลเรือน คอร์ทนี เฮียโรมินัสเป็นนักบินทดสอบ ซึ่งต่อมาหน่วยแฟนธอมเพนของกลุ่มพันธมิตรโลกได้บุกเข้าไปขโมยโมบิลสูทรุ่นเซคันด์สเตจ โดยสติง โอคเลย์ได้เป็นผู้ขโมยและใช้งานเคออสกันดั้มซึ่งกลุ่มพันธมิตรโลกได้ให้รหัสใหม่เป็น RGX-01 เคออสกันดั้มถูกโมบิลสูท มุราซาเมะทำลายระหว่างคุ้มกันเดสทรอยกันดั้มในการต่อสู้ที่เบอร์ลิน
โปรโตเคออส.
XMF-P192 โปรโตเคออสปรากฏตัวในดีไซน์ต้นฉบับ DESTINY-MSV โปรโตเคออสเป็นโมบิลอาเมอร์ซึ่งเป็นรุ่นต้นแบบของเคออสกันดั้มและเป็นโมบิลอาเมอร์เต็มรูปแบบเพียงรุ่นเดียวที่พัฒนาโดยซาฟท์ ลักษณะของโปรโตเคออสจะคล้ายกับเคออสกันดั้มในร่างโมบิลอาเมอร์แต่ไม่มีปืนคาลิดัสและแขน ติดพ็อดอาวุธเพิ่มเป็นสี่ยูนิตและใช้ท่อขับดันที่มีกำลังมากกว่า ซึ่งในการทดสอบโดยคอร์ทนี เฮียโรมินัสนั้น โปรโตเคออสจำนวน 3 เครื่องจากทั้งหมด 6 เครื่องได้รับความเสียหายจากการใช้ความเร็วสูงอย่างต่อเนื่องจนไม่อาจซ่อมแซมได้ ส่วนที่เหลือนั้นถูกเก็บไว้ที่อาเมอรีวันโดยไม่มีการใช้งานอีก จนกระทั่งเคออสกันดั้มถูกขโมยไป คอร์ทนีจึงใช้โปรโตเคออสร่วมในการต่อสู้ด้วย
โรงพยาบาลราชวิถี

โรงพยาบาลราชวิถี เป็นโรงพยาบาลรัฐบาล นับเป็นโรงพยาบาลศูนย์วิชาการที่ใหญ่ที่สุดแห่งหนึ่งของกรมการแพทย์ กระทรวงสาธารณสุข ปัจจุบันทำหน้าที่เป็นศูนย์แพทยศาสตร์ชั้นคลินิก และสถาบันร่วมผลิตแพทย์ให้กับวิทยาลัยแพทยศาสตร์ มหาวิทยาลัยรังสิต
โรงพยาบาลราชวิถี ก่อตั้งเมื่อวันที่ 16 เมษายน พ.ศ. 2494 โดยใช้ชื่อว่า "โรงพยาบาลหญิง" ในรัฐบาลจอมพล ป.พิบูลสงคราม เพื่อให้เป็น โรงพยาบาลเฉพาะสตรีและเด็กเป็นแห่งแรกของประเทศไทย อำนวยการโดยนายแพทย์ประพนธ์ เสรีรัตน์ ดำรงตำแหน่ง 
รักษาการผู้อำนวยการ และอีกเดือนต่อมา นายแพทย์เสม พริ้งพวงแก้ว ได้รับแต่งตั้งให้เป็นผู้อำนวยการโรงพยาบาล และได้รับความไว้วางใจในการเข้าการรักษาจากประชาชนจำนวนมาก โดยเฉพาะเมื่อการผ่าตัดแฝดสยาม วันดี ศรีวัน แยกออกจากกันสำเร็จ เป็นครั้งแรกในประเทศไทย ได้สร้างชื่อเสียงให้กับโรงพยาบาลอย่างมาก
โรงพยาบาลได้เปลี่ยนจากโรงพยาบาลหญิง มาเป็น โรงพยาบาลที่รักษาโรคทั่วไป ไม่จำกัดเฉพาะเพศและอายุ เมื่อปี พ.ศ. 2519 โดย พระบาทสมเด็จพระมหาภูมิพลอดุลยเดชมหาราช บรมนาถบพิตรทรงกรุณาโปรดเกล้า โปรดกระหม่อม พระราชทานนามใหม่ว่า "โรงพยาบาลราชวิถี" ในปี พ.ศ. 2525 ก่อสร้างอาคารพิเคราะห์โรคและบำบัดผู้ป่วยเป็นอาคารขนาดใหญ่สูง 12 ชั้น ซึ่งสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้า พระราชทานนามอาคารว่า "ตึกสิรินธร"
ต่อมาในปี พ.ศ. 2531 ได้จัดตั้งศูนย์โรคหัวใจขึ้น ซึ่งสร้างชื่อเสียงเมื่อสามารถผ่าตัดเปลี่ยนหัวใจและปอดพร้อมกันที่เรียกว่า Domino Heart Transplantation ได้สำเร็จเป็นครั้งแรกในประเทศไทย และทวีปเอเชีย และต่อมาได้พัฒนาขึ้นเป็นสถาบันโรคหัวใจ กรมการแพทย์ เพื่อรองรับนโยบายสาธารณสุข 
พ.ศ. 2532 จัดตั้งศูนย์โรคนิ่วทางเดินปัสสาวะ ต่อมาในปี พ.ศ. 2537 ได้เปิดตึกอุบัติเหตุและฉุกเฉิน ก่อสร้างอาคารบำบัดน้ำเสีย และวางโครงการก่อสร้างอาคารที่จอดรถขนาดใหญ่ 12 ชั้น ที่มีหอประชุมใหญ่และลานจอดรถ
ในปัจจุบัน ยังรับผิดชอบเกี่ยวกับการเรียนการสอน ของนักศึกษาแพทย์ วิทยาลัยแพทยศาสตร์ มหาวิทยาลัยรังสิตในภาคคลินิก ชั้นปีที่ 4-6 โดยการเป็นสถาบันร่วมผลิตแพทย์ กรมการแพทย์-มหาวิทยาลัยรังสิต เพื่อร่วมกันผลิตแพทย์ระหว่างภาครัฐและเอกชน 
จากข้อมูลปี 2559 โรงพยาบาลราชวิถี มีแพทย์ 250 คน ดูแลผู้ป่วยปีละประมาณ 1 ล้านคน เฉพาะผู้ป่วยนอก หรือ OPD วันละมากกว่า 3,500 คน โดยเฉลี่ยแล้วแพทย์ 1 คนดูแลผู้ป่วยใน 161 คน และผู้ป่วยนอก 3,996 คน 
ในปี 2561 สร้างอาคารศูนย์การแพทย์ราชวิถี สามารถรองรับผู้ป่วยนอกได้เพิ่มขึ้นจากปีละ 1 ล้านเป็น 1.5 ล้านคน หรือวันละประมาณ 6,000 คน มีเตียงรองรับผู้ป่วยในได้ 400 เตียง ผู้ป่วยวิกฤติได้รับการดูแลที่ดีขึ้นเนื่องจากมีเตียง ICU เพิ่มอีก 64 เตียง ห้องผ่าตัดเพิ่ม 11 ห้อง
ด้านความสำเร็จทางการแพทย์ที่สร้างชื่อเสียง แพทย์ประสบความสำเร็จในการใช้รากฟันฝังกระจกตาเทียมรักษาอาการตาบอดของนางดอกรัก เพชรประเสริฐ ซึ่งตาบอดทั้ง 2 ข้าง จากโรคสตีเวน จอห์นสัน ซินโดรม ถือเป็นรายแรกของโลกที่ใช้การปลูกถ่ายเนื้อเยื่อจากบุคคลอื่น คือ รากฟันซึ่งเป็นของบุตรชาย ในปี 2562 ประสบความสำเร็จในการพัฒนาเทคนิคการรักษาโรคกระดูกสันหลังคดอย่างรุนแรง ด้วยวิธีการผ่าตัดกระดูกสันหลังออกทั้งระดับ และพัฒนาวิธีการรักษาโรคข้อกระดูกสันหลังค่อมและยึดติด ด้วยเทคนิคผ่าตัดแผลเล็ก ถือเป็นการผ่าตัดสำเร็จครั้งแรกในกรณีแบบนี้ในเอเชีย
ทำเนียบผู้บริหาร.
โรงพยาบาลราชวิถีมีผู้อำนวยการแล้วทั้งสิ้น 17 ท่าน ดังมีรายนามตามวาระดังนี้
การลงประชามติว่าด้วยรัฐธรรมนูญแห่งฝรั่งเศส ค.ศ. 1958

การลงประชามติว่าด้วยรัฐธรรมนูญแห่งฝรั่งเศส พ.ศ. 2501  เป็นกิจกรรมที่จัดขึ้นเมื่อวันที่ 28 กันยายน พ.ศ. 2501 เพื่อให้ประชาชนชาวฝรั่งเศสออกเสียงแสดงความเห็นชอบหรือไม่ซึ่งรัฐธรรมนูญฉบับใหม่ของตน รัฐธรรมนูญฉบับนี้ร่างขึ้นโดยนายชาลส์ เดอ โกล รัฐบุรุษชาวฝรั่งเศส มีสาระสำคัญเป็นการสถาปนาระบอบการปกครองของประเทศฝรั่งเศสให้เป็นสาธารณรัฐ เรียกว่า "สาธารณรัฐฝรั่งเศสที่ 5"
การลงประชามติในประเทศฝรั่งเศสว่าด้วยสนธิสัญญาสถาปนาธรรมนูญแห่งยุโรป

การลงประชามติในประเทศฝรั่งเศสว่าด้วยสนธิสัญญาสถาปนาธรรมนูญแห่งยุโรป  เป็นกิจกรรมที่จัดขึ้นเมื่อวันที่ 29 พฤษภาคม พ.ศ. 2548 เพื่อให้ประชาชนชาวฝรั่งเศสออกเสียงประชามติแสดงความเห็นชอบหรือไม่ซึ่งสนธิสัญญาสถาปนาธรรมนูญแห่งสหภาพยุโรป โดยคำขอความเห็นมีว่า "ท่านเห็นชอบในร่างรัฐบัญญัติให้สัตยาบันแก่สนธิสัญญาสถาปนาธรรมนูญแห่งสหภาพยุโรปหรือไม่"